
-    e-n.   ntLiSo't-a-i'icer 


Vis  den  til  venner  og  bekendte 


^osTÉRrnrKKfKier 


Brigham  Yoiwg. 


Fra  missionens  præsidentskab. 

Jeg  synes,  det  vil  være  pas- 
sende for  os  at  tage  nogle  mi- 
nutter til  at  tænke  over  Brigham 
Youngs  liv  og  storheden  af  de 
ting,  som  han  udførte  under  så 
store  vanskeligheder. 

Sommetider  synes  jeg,  vi  tæn- 
ker så  meget  på  evangeliets 
åbenbaringer,  og  hvad  de  bety- 
der for  os,  at  vi  ikke  gør  os  til- 
strækkeligt bekendt  med  disse 
store  mænds  liv.  Hvis  vi  ville 
gøre  os  bekendt  med  den  fattig- 
dom, ensomhed  og  forfølgelse, 
disse  mænd  måtte  udholde,  og 
de  store  ting,  de  udførte  under 
disse  hårde  betingelser,  er  der 
ingen  tvivl  om,  at  vi  kunne  se 
Herrens  hånd  ved  frembringelsen  af  dette  store  værk,  og  hvis 
vi  selv  kunne  have  lidt  af  dette,  ville  vort  vidnesbyrd  blive  stær- 
kere. Der  er  ingen  tvivl  i  vort  sind  om,  at  Brigham  Young  var 
blandt  de  udvalgte  ånder  i  åndeverdenen,  de  ånder,  som  Herren 
talte  om,  da  han  stod  blandt  dem  og  sagde  til  Abraham:  »Du  er 

en  af  dem disse  vil  jeg  gøre  til  mine  fyrster.« 

Det  er  måske  en  kendsgerning,  at  nogle  ånder  kommer  hertil 
lidt  mere  forberedte  end  vi  andre,  men  når  de  fødes  til  denne 
verden,  har  de  et  legeme  af  kød  og  blod,  som  vi  har.  De  bliver 
sultne,  de  bliver  krænkede,  deres  legemer  kan  blive  sårede,  og 
det  er  hårdt  for  dem  at  bære,  akkurat  som  det  er  med  os,  men 
de  tænker  ikke  så  meget  på  sig  selv  og  deres  bekvemmelighed, 
som  vi  gør.  Brigham  Young  døde  under  et  anfald  af  blindtarms- 
betændelse, så  han  led  meget,  og  han  havde  også  andre  sygdom- 
me, og  se,  hvad  han  gjorde:  Han  tog  tusinder  af  fattige,  hung- 
rende, forfulgte  mennesker  fra  de  bekvemmeligheder,  som  den 
østlige  del  af  Amerika  kunne  give  dem,  førte  dem  tusinder  af 
miles  gennem  bjerge  og  ørkener  og  lod  dem  bosætte  sig  i  en  ør- 
ken og  fik  den  til  at  blomstre  som  en  rose. 

Da  Joseph  Smith  blev  skudt,  var  Brigham  Young  den  ældste 
af  De  Tolv  Apostle  og  ifølge  Kirkens  orden  overgik  ansvaret  for 
Kirken  og  folket  til  dem  med  Brigham  Young  som  leder.  Man 
troede,  at  forfølgelserne  ikke  ville  være  så  hårde  efter  Profetens 
død,  men  de  blev  værre  og  værre,  indtil  de  var  tvunget  til  at  for- 
lade de  østlige  stater,  og  hovedparten  af  de  hellige  gik  over 
Mississippi  floden  på  isen  i  vinteren  1846,  og  Brigham  Young 
organiserede  dem  og  forsynede  dem  med  okser  og  vogne,  og 
mange  af  dem  vandrede  til  fods,  og  således  stilede  de  mod  den 
vestlige  ørken  for  at  finde  et  land,  der  var  udenfor  deres  fjen- 
ders rækkevidde,  og  hvor  de  kunne  leve  i  fred  og  dyrke  Herren, 
som  de  ønskede.  Denne  rejse  tog  måneder,  og  vi  ser,  at  Brigham 
Young  havde  dygtighed  til  at  holde  sammen  på  disse  folk  og  op- 
muntre dem  til  at  blive  ved  og  blive  ved  uden  at  have  andet  i 

sigte  end  vanskeligheder,  og  lægge  sig  trætte  og  ømfodede  om 
aftenen  og  vågne  om  morgenen  med  et  klart  håib  om  en  strålen- 
de fremtid.  Den  24.  .juli  1847  kom  de  til  Saltsodalen,  og  da  Brig- 
ham Young  sagde:  »Dette  er  stedet«,  var  de  mere  skuffede,  end 
de  var  i  bjergene.  Men  Brigham  Young  havde  dygtighed  til  at 
organisere  disse  folk,  sætte  dem  til  at  arbejde  og  til  at  så  og 
plante  så  sent  som  i  august  og  producere  tilstrækkeligt  til  at 
holde  sultedøden  borte. 

Da  man  spurgte  ham,  hvorledes  han  kunne  gøre  det,  svarede 
han:  »Jeg  lærer  dem  de  sande  principper,  og  de  styrer  sig  selv.« 
Det  er  ganske  øjensynligt,  at  det  ikke  var  andet  end  et  mirakel, 
der  blev  udført  under  Herrens  indflydelse.  Den  uddannelse,  som 
Brigham  Young  havde  fået,  var  meget  begrænset,  men  han  holdt 
sig  meget  nær  til  evangeliet,  som  han  havde  lært  det  af  Profeten 
Joseph  Smith.  Han  var  Profeten  meget  hengiven. 

Brigham  Young  var  en  af  de  største  forfattere,  som  Kirken 
nogensinde  har  haft.  Efter  et  par  års  forløb  havde  et  stort  antal 
hellige  samlet  sig  i  Saltsødalen.  Brigham  Young  kaldte  grupper  af 
de  hellige  til  at  bosætte  sig  forskellige  steder  i  Utah,  Arizona  og 
Idaho,  og  i  omtrent  tredive  år  tilbragte  han  det  meste  af  sin  tid 
med  at  rejse  omkring  blandt  de  hellige,  prædike  for  dem  og 
lære  dem  om  evangeliet. 

Vi  må  ikke  tabe  den  kendsgerning  af  syne,  at  han  fik  Kirken 
fuldstændig  organiseret  med  apostle  og  alle  andre  embedsmænd 
til  at  støtte  sig.  De  Tolv  Apostle  var  Kirkens  overhoved  i  omtrent 
to  et  halvt  år,  og  så  blev  Brigham  Young  opretholdt  som  præsi- 
dent, og  denne  stilling  indtog  han,  til  han  døde  den  29.  august 
1877. 

Brigham  Young  var  en  stor  bygmester  såvel  som  en  stor  kolo- 
nisator og  en  Herrens  Profet.  Han  levede  ikke  længe  nok  til  at 
se  Salt  Lake  Templet  færdigt,  men  han  ledede  det  meste  af  ar- 
bejdet på  det.  En  anden  bygning  er  det  verdensberømte  mor- 
mon-tabernakel. 

Det  største  eftermæle,  Brigham  Young  har  efterladt  sig,  er  den 
lærdom  om  evangeliet,  der  indeholdes  i  bogen  »Taler  af  Brig- 
ham Young«,  den  indeholder  hundreder  af  prædikener  og  taler, 
som  han  har  holdt,  medens  han  rejste  omkring  til  de  hellige, 
og  medens  han  levede  i  Salt  Lake  City. 

Brigham  Young  levede  tro  mod  sig  selv,  tro  mod  Gud  og  tro 
mod  sine  medmennesker.  Han  døde  som  en  stor  mand  og  efter- 
lader sig  et  eftermæle,  som  vil  leve  gennem  evigheden. 

Junius  M.  Sorensen,  missionspræsident. 


Bemærk ! 
UNGDOMSSTÆVNET  I   ESBJERG 

er  på  grund  af  apostel  Spencer  W.  Kimballs  besøg  i  den  danske 
mission  udsat  til  15. — 17.  juli. 
Se  side  155 

Profetens  syn  angående  frelse  for  de  døde 

Af  Joseph  Fielding  Smith, 
Præsident  for  De  Tolv  Apostles  Råd. 

Spørgsmål: 

Jeg  har  et  spørgsmål  angående  det  syn  af  det  celestiale  rige,  som 
Joseph  Smith  fik  den  21.  januar  1836,  og  som  er  gengivet  i  »Profeten 
Joseph  Smiths  lærdomme«,  side  125 — 126. 

»Alle,  som  er  døde  uden  kundskab  om  dette  evangelium,  og  som 
ville  have  modtaget  det,  dersom  de  havde  fået  lov  til  at  leve,  vil  bli- 
ve arvinger  til  Guds  celestiale  rige;  ligeledes,  at  alle,  der  fra  nu  af  vil 
dø  uden  kundskab  derom,  og  som  ville  havde  modtaget  det  af  hele 
deres  hjerte,  skal  blive  arvinger  til  det  rige,  thi  jeg,  Herren,  vil  døm- 
me alle  mennesker  efter  deres  gerninger,  efter  deres  hjertes  ønske.« 

Da  jeg  ved,  at  dåb  er  nødvendig  for  at  komme  ind  i  himmeriges 
rige,  antager  jeg,  at  det  skal  forstås  således,  at  de,  som  dør  uden  kund- 
skab om  evangeliet,  må  modtage  dåben,  ved  stedfortræder,  før  de  kan 
arve  riget;  men  er  det  ikke  nødvendigt,  at  de,  som  døde  i  uvidenhed, 
skal  have  undervisning  om  evangeliet,  og  modtager  deres  belønning 
i  henhold  til,  hvor  uforbeholdent  de  antager  Kristus  og  hans  lærdom- 
me, eller  vil  de  blive  belønnet  i  overensstemmelse  med  de  ting,  de 
ville  have  foretaget  på  jorden,  hvis  de  havde  haft  lejlighed  til  at  udføre 
dem?  Det  synes,  som  om  dette  sidste  antydes  i  åbenbaringen. 

Svar: 

Denne  åbenbaring  er  en  af  de  tidligste,  der  bebuder  frelse  for  de 
døde.  Den  blev  givet  i  Kirtland  Tempel  under  følgende  omstændig- 
heder: Det  Første  Præsidentskab  og  nogle  få  andre  mødtes  i  Kirtland 
Tempel  for  at  deltage  i  nogle  ordinancer,  da  himlene  åbnedes  for 
dem,  og  Profeten  så  det  celestiale  rige  og  så  sin  fader  og  sin  moder 
og  sin  broder  Alvin,  som  var  død  før  evangeliets  gengivelse,  i  dette 
rige.  Han  undredes  over  dette,  da  Alvin  var  død,  før  præstedømmet 
blev  gengivet  og  kirken  blev  organiseret,  og  derfor  ikke  var  blevet 
døbt.  Så  lød  den  røst,  der  sagde  de  ovenfor  citerede  ord.  Dette  var 
den  21.  januar  1836. 

Senere,  i  oktober  1840,  skrev  Profeten  et  brev  til  De  Tolv,  som  var 
i  England,  og  i  dette  brev  prædikede  han  dåb  for  de  døde  for  dem. 
Han  sagde  bl.  a.:  »Jeg  omtalte  først  læren  offentligt,  da  jeg  holdt  be- 
gravelsestalen  over  broder  Seymour  Brunson,  og  har  siden  da  givet 
almindelige  belæringer  i  kirken  om  emnet.  De  hellige  har  privilegiet 
at  blive  døbt  for  dem  af  deres  slægtninge,  der  er  døde,  og  om  hvem 
de  tror,  at  de  ville  have  antaget  evangeliet,  hvis  de  havde  haft  privi- 
legiet at  høre  det,  og  som  har  antaget  evangeliet  i  ånden  gennem  dem, 
som  det  er  blevet  overdraget  at  prædike  til  dem,  mens  de  var  i  for- 
varing. 

Uden  at  udbrede  mig  over  emnet  vil  I  utvivlsomt  indse  dets  konse- 
kvens og  fornuftsmæssighed,  og  det  fremsætter  sandsynligvis  Kristi 
evangelium  i  større  omfang,  end  nogle  har  forestillet  sig.«  (Profeten 
Joseph  Smiths  lærdomme,  side  213). 

Fra  den  tid  var  emnet  dåb  og  frelse  for  de  døde  et  af  Profetens 
yndlingsemner,  hvori  han  erklærede,  at  kun  gennem  dåb  kunne  både 
levende  og  døde  opnå  frelse  i  det  celestiale  rige.  I  september  1842 
skrev  han  ved  åbenbaring  de  to  vigtige  breve  om  frelse  for  de  døde 
og  nødvendigheden  af  en  registrator  til  at  føre  en  komplet  optegnelse 
over  hver  eneste  ordinance,  som  således  udføres.  Disse  to  breve  fin- 
des som  afsnit  127  og  128  i  Lære  og  Pagter. 

Frelseren  sagde  til  Nikodemus:  »Ingen  kan  se  Guds  rige,  hvis  han 
ikke  bliver  født  på  ny.«  Nikodemus  forstod  ikke  dette,  og  derfor  gen- 
tog Herren:  »Sandelig,  sandelig  siger  jeg  dig,  ingen  kan  komme  ind 
i  Guds  rige,  hvis  han  ikke  bliver  født  af  vand  og  ånd.«  (Johs.  3:3,5). 

Derfor  er  dåben,  både  med  vand  og  ved  bekræftelse  ved  håndspå- 
læggelse af  en,  der  har  guddommelig  myndighed  til  at  forrette  disse 
ordinancer,  et  krav  for  enhver,  der  er  gammel  nok  til  at  være  ansvar- 
lig overfor  Herren.  Det  syn,  som  Profeten  fik  i  Kirtland  Tempel  i  1836, 
var  et  syn,  der  viste,  hvad  der  skulle  ske,  ikke  hvad  der  var  sket,  for 
hans  fader  og  moder  levede  stadig.  Fordi  Alvin  havde  modtaget  og 
godkendt  den  mission,  som  var  givet  til  hans  yngre  broder  Joseph, 
men  var  død,  før  der  var  lejlighed  for  ham  til  at  blive  døbt,  viste  Her- 
ren, at  han,  når  evangeliets  stedfortrædende  ordinancer  blev  udført 
for  ham,  var  berettiget  til  alle  de  velsignelser  i  ophøjelsen,  som  han 
ville  have  modtaget,  hvis  han  havde  levet  længe  nok  til  at  opnå  dem 
personligt. 

I  sin  retfærdighed  tilstår  vor  evige  Fader  til  alle  dem,  som  ville 
have  modtaget  evangeliet,  hvis  privilegiet  var  kommet  til  dem,  de  sam- 
me velsignelser,  som  modtages  af  de  trofaste,  der  er  levende.  Dette 
udføres  ved  stedfortrædende  arbejde  i  Herrens  templer. 

Joseph  Fielding  Smith. 


Afløst 


Nu  da  ældste  Ernest  Anton  Jensen  er  blevet 
afløst  og  er  rejst  hjem  til  sin  hustru  og  sin  øv- 
rige familie,  synes  jeg,  det  vil  være  passende  at 
skrive  lidt  i  Stjernen  for  at  minde  os  om  ham 
og  det  gode  arbejde,  han  har  udført  i  Danmark. 
Ældste  Jensen  arbejdede  som  almindelig  missio- 
nær de  første  10  måneder  af  sin  mission,  og  da 
William  M.  Hansen,  min  2.  rådgiver,  blev  afløst 
for  at  vende  hjem,  valgte  jeg  ældste  Ernest  An- 
Præsident  ton  Jensen  som  min  rådgiver  i  præsident  Han- 

Ernest  Anton  Jensen     sens  sted.  Ældste  Jensen  og  jeg  arbejdede  sam- 

men  som  missionærer  i  Norge  for  42  år  siden,  og  det  fornyede  vort 
gamle  venskab  og  var  en  kilde  til  glæde  at  være  så  nært  forbundet 
i  vort  missionærarbejde  i  missionspræsidentskabet  her  i  den  danske 
mission.  Vi  har  adskillige  gange  rejst  ud  i  missionen  sammen,  og  æld- 
ste Jensen  er  blevet  kendt  overalt  i  Danmark  og  har  skaffet  sig  en 
masse  venner  og  vil  længe  blive  husket. 

Jeg  vil  gerne  udtrykke  min  tak  til  ham  for  den  tid,  vi  har  arbejdet 
sammen.  Ældste  Jensen  blev  afløst  fra  sin  mission  den  23.  februar 
efter  at  have  arbejdet  som  missionær  i  26  måneder.  Må  han  hele  sit 
liv  være  lige  så  lykkelig,  som  han  var,  medens  han  var  på  mission. 
Jeg  synes,  hans  gode  hustru  fortjener  lige  så  megen  tak,  som  han  gør, 
for  det  trofaste  arbejde  hun  har  udført  ved  at  tage  sig  af  deres  forret- 
ningssager og  støtte  ham,  som  hun  gjorde. 

Vi  ønsker  dem  begge  sundhed  og  lykke  i  deres  fælles  liv.  Og  må 
vi  mødes  på  den  velsignede  bred  på  den  anden  side  af  den  store  dam. 

Junius  M.  Sorensen, 
Missionspræsident. 


Kirken  planlægger  tempel  på  New  Zealand 

Det  Første  Præsidentskab  har  offentliggjort  planer  om,  at  der  skal 
rejses  et  tempel  på  New  Zealand.  Templet  vil  blive  bygget  i  Hamilton, 
omkring  25  miles  syd  for  havnebyen  Auckland. 

Arbejdet  vil  blive  påbegyndt,  så  snart  tegningerne  er  udarbejdet. 

Templet  vil  blive  beliggende  i  nærheden  af  det  universitet,  som  de 
sidste  dages  hellige  i  øjeblikket  er  ved  at  opføre  i  Hamilton. 

Præsident  David  O.  McKay  udtalte,  da  han  bekendtgjorde  planen 
om  at  bygge  et  tempel  på  New  Zealand,  at  der  er  et  stort  behov  for 
bygningen,  og  at  den  vil  blive  »en  kilde  til  stor  åndelig  styrke«  for 
medlemmerne  af  Kirken  i  området  ved  det  sydlige  Stillehav. 

Templet  skal  betjene  New  Zealand,  Australien  og  øerne  i  det  sydlige 
Stillehav,  som  tilsammen  har  mellem  40.000  og  50.000  medlemmer. 

fin  del  af  det  arbejds-  og  byggemateriale,  der  nu  anvendes  ved 
bygningen  af  universitetet  i  Hamilton,  vil  blive  anvendt  ved  bygningen 
af  templet. 

Kirken  har  erhvervet  1500  acres  land  ved  Hamilton,  New  Zealand, 
og  købet  af  de  sidste  350  acres  heraf  blev  godkendt  af  præsident 
McKay  under  hans  besøg  i  New  Zealand  fornylig. 

Det  ventes,  at  templet  vil  blive  bygget  på  en  høj,  hvor  der  er  udsigt 
over  Hamilton  og  det  omliggende  land. 

Det  nye  universitet,  som  Kirken  bygger  ved  Hamilton,  er  beregnet 
til  at  erstatte  et  Maori  universitet  for  landbrugsvæsen,  som  blev  øde- 
lagt ved  et  jordskælv  for  omkring  20  år  siden. 

Fra  Deseret  News. 
135 


Esbjerg  15.,  16.  og  17.  juli. 


,,  . . .  den,  som  GØR  min  Faders  vilje  ...  " 

Tale  af  ældste  Roy  E.  Christensen,  København. 

Jeg  læste  engang  en  sammenligning  mellem  to  berømte  videnskabs- 
mænd: Aristoteles  og  Galilæi.  Det  er  ud  fra  denne  beretning,  jeg  har 
lavet  min  tale,  og  jeg  håber,  at  jeg  må  være  i  stand  til  at  give  Dem 
noget  af  det,  som  jeg  ønsker  at  give  Dem. 

Joseph  Smith  gav  i  sin  korte  levetid  her  på  jorden  verden  en  lær- 
dom på  religionens  område,  der  var  lige  så  forskellig  fra  alle  andre 
religioner,  som  de  teorier,  Roger  Bacon,  Galilæi  og  Darwin  gav  på 
videnskabens  område.  Dette  burde  placere  ham  på  et  hojt  stade  i  ver- 
denshistorien. 

Der  fortælles  en  historie  om  Galilæi,  at  han  engang  gik  op  på  top- 
pen af  tårnet  i  Pisa  i  Italien,  med  en  blyklods  i  den  ene  hånd  og  en 
træklods  i  den  anden.  Disse  to  klodser  vejede  nøjagtig  1  pund  hver. 
Han  havde  dem  med  i  den  hensigt  at  lade  dem  falde  samtidig  og  så  se, 
hvilken  af  dem,  der  først  ville  nå  jorden. 

Dette  skete  for  mere  end  3  hundrede  år  siden. 

Men  ca.  1500  år  før  havde  Aristoteles  sagt,  at  den  tungeste  klods  ville 
falde  hurtigere  end  den  lette,  og  dette  har  folk  troet  på  i  over  1000  år 
uden  selv  at  gøre  forsøget  og  undersøge,  om  det  havde  sin  rigtighed. 

Aristoteles  fremførte  sin  teori,  men  Galilæi  tvivlede  på  den.  Han 
ville  være  helt  sikker,  derfor  satte  han  den  på  prøve,  og  fandt  en  an- 
den teori  gennem  egne  erfaringer  og  undersøgelser. 

Dette  var  en  betydningsfuld  tidsperiode  i  historien. 

Indtil  Galilæis  tid  var  Aristoteles  en  af  de  største  mænd  i  Europa 
med  hensyn  til  videnskabelig  teori. 

Videnskaben  blev  altså  grundlagt  på  myndighed,  ikke  på  undersø- 
gelser og  eksperimenter.  Aristoteles  havde  mange  andre  forkerte  teo- 
rier, som  f.  eks.  at  solen  og  stjernerne  bevægede  sig  omkring  jorden, 
at  alle  jordiske  materialer  var  skabt  af  de  fire  elementer:  Jord,  luft, 
vand  og  ild. 

Grækerne  troede  simpelthen  ikke  på  lange  undersøgelser  og  eksperi- 
menter. 

Tvivlen  på  Aristoteles's  teori  begyndte  med  Roger  Bacon,  som  sagde: 
»Hvis  mennesket  ville  give  sig  til  at  studere  ganske  almindelige  ting 
i  stedet  for  at  læse  de  bøger,  som  de  gamle  har  skrevet,  ville  viden- 
skaben i  dag  være  i  stand  til  at  udføre  mange  flere  undergerninger, 
end  de  gjorde  i  gamle  dage  med  alle  deres  tryllekunster.« 

I  vor  tid  ser  vi,  at  disse  »undergerninger«  er  udført,  vi  har  dem 
i  form  af  radio,  flyvemaskiner,  fjernsyn,   atomkraft  o.  m.  a. 

Bacon,  Kopernikus  og  Galilæi  —  især  den  sidstnævnte  —  tog  ini- 
tiativet til  en  fremgangsmåde,  —  når  det  drejer  sig  om  beviser  for 
videnskabelige  teorier,  —  der  fuldstændigt  har  forandret  vor  kund- 
skab om  al  videnskab. 

Vi   nøjes  ikke  længere  med   at  læse  bøger  for  at  få  kundskab   og 

overbevisning  om  noget,  vi  prøver  dem  selv  gennem  egne  oplevelser 
eller  eksperimenter. 

Den  subjektive  metode  har  fjernet  den  objektive  metode. 

I  denne  tidsperiode  skete  der  akkurat  det  samme  på  religionens 
område.  Men  ingen  ny  metode  har  afløst  den  gamle  med  hensyn  til 
at  »prøve  alt«. 

Den  hellige  Augustinus  sagde  — ■  ca.  400  e.  Kr.  —  følgende  om,  hvor- 
ledes vi  kan  opnå  åndelig  kundskab: 

»Vi  vil  ikke  akceptere  noget  uden  skrifternes  myndighed,  thi  denne 
myndighed  er  langt  større  end  det  menneskelige  sinds  kraft.« 

Og  1400  år  efter  —  nemlig  i  den  første  fjerdedel  af  det  19.  årh.  — 
var  der  en  præst,  Thomas  Campbell,  der  faktisk  sagde  den  samme 
ting,  men  på  en  anden  måde: 

»Hvor  skriftstederne  taler,  taler  også  vi,  men  hvor  de  er  tavse,  tier 
vi  også.« 

I  alle  disse  århundreder  var  der  altså  ingen  forandring  i  måden 
at  opnå  åndelig  kundskab  eller  overbevisning  på  til  trods  for  den  store 
forandring  i  måden  på  at  opnå  kundskab  på  videnskabens  område. 
Kristendommen  blev  derfor  en  myndigheds  religion,  først  efter  Bibe- 
lens lærdomme,  og  senere  — -  da  de  ikke  var  tilstrækkelige  —  efter 
traditionerne. 

Tanken  om  Bibelens  værdi  kom  ikke  frem  før  ved  den  store  refor- 
mation, da  man  mente,  at  hver  mand  og  kvinde  burde  have  en,  så  de 
selv  kunne  studere  den  og  få  deres  egne  meninger  ud  af  den.  Denne 
lærdom  holdt  sig  i  mange  år  indtil  Joseph  Smiths  tid;  han  var  den 
første,  der  påstod,  at  der  var  en  anden  og  bedre  måde  at  opnå  ånde- 
lig kundskab  på. 

Kristendommen  havde  altså  ikke  været  den  samme  fra  Kristi  tid  til 
Joseph  Smiths  tid,  som  den  var  på  Kristi  og  apostlenes  tid.  Her  er 
kristendommens  store  frafald:  Mennesket  udtænkte  sig  selv  en  Gud, 
ligeledes  havde  de  deres  egne  tanker  om  djævelen,  englene,  sjælen, 
frelsen,  himmelen  og  helvede.  Og  det  gjorde  de,  fordi  de  ikke  selv 
havde  nogen  erfaringer  og  oplevelser,  der  kunne  klare  sagen  for  dem. 
De  havde  kun  en  masse  forskellige  meninger  om  åndelige  emner,  og 
disse  var  mange  gange  så  urimelige  og  usandsynlige,  at  det  forbavser 
mig,  at  mennesket  i  det  hele  taget  kunne  tro  på  en  sådan  »religions- 
erstatning«.  Men  når  menneskets  indbildningskraft  eller  fantasi  ikke 
har  noget  konkret  at  holde  sig  til,  så  kan  det  mest  usandsynlige  ske. 

Joseph  Smith  gjorde  imidlertid  det  samme  på  religionens  område, 
som  Galilæi  gjorde  på  videnskabens  område.  Han  kom  med  den  lær- 
dom, at  åndelig  kundskab  og  beviser  kommer  på  akkurat  samme  måde 
som  de  videnskabelige,  nemlig  ved  at  studere  tingene  selv,  ikke  alene 
gennem  bøger,  men  gennem  erfaringer  og  ved  at  udelukke  alle  ens 
egne  fornuftslutninger. 

Lad  os  se,  hvorledes  han  kom  til  det  resultat: 

Der  var  vækkelsesmøder  i  byen,  hvor  Joseph  Smith  boede.  Der  er 

kun  een  grund  til  at  holde  vækkelsesmøder:  Det  er  den,  at  få  folk  til 
at  frygte  den  evige  straf,  så  vil  de  komme  til  kirken  og  —  som  de 
kalder  det  —  bekende  deres  tro  på  Kristus. 

Disse  møder  fik  imidlertid  ikke  Joseph  Smith  til  at  frygte  noget, 
men  de  fik  ham  til  at  tænke.  For  det  første  tvivlede  han  på,  at  to  sek- 
ter, som  var  uenige  om  så  vigtig  en  ting  som  dåb,  kunne  være  rigtige 
begge  to.  Der  er  sikkert  heller  ingen  af  os,  der  ville  tro,  at  fuldstændige 
modsætninger  begge  kan  være  rigtige. 

For  det  andet  kunne  han  ikke  have  troet,  at  de  »dårlige  følelser«, 
som  de,  der  lige  var  blevet  omvendte  til  disse  kirker,  havde  overfor 
hinanden,  var  som  de  skulle  være  mellem  religiøse  mennesker. 

For  det  tredje  var  det  virkelig  hans  ønske  at  få  et  svar  på  spørgsmå- 
let: »Hvilken  af  alle  disse  kirker  er  den  rigtige?« 

Der  var  jo  altså  den  udvej,  at  han  kunne  gå  til  præsterne og  det 

gjorde  han.  Men  den  ene  sagde  eet  og  den  anden  noget  andet,  når  ta- 
len var  om  den  samme  ting.  »Se,  her  er  Kristus«,  sagde  baptisterne. 
»Nej,  Han  er  hos  os«,  råbte  metodisterne.  Og  når  Joseph  Smith  var 
færdig  med  at  tale  med  dem,  var  han  ikke  det  mindste  klogere,  end 
han  var  forinden. 

Men  hvad  med  Bibelen?  Den  måtte  da  kunne  give  ham  et  svar  — 
eller  kunne  den  ikke?  Der  står  så  mange  ting  i  Bibelen,  så  hvorledes 
kan  en  14-års  dreng  finde  det,  han  skal  bruge?  Og  ville  han  i  Bibelen 
kunne  finde  noget  om  baptister,  metodister,  lutheranere  eller  presby- 
terianere?  Den  taler  da  vist  kun  om  »Kristne«. 

Midt  i  al  denne  forvirring  fik  Joseph  Smith  en  forklaring,  og  den 
kom  fra  skriftstederne,  men  ikke  på  den  måde,  han  havde  ventet.  En 
dag  læste  han  Jakobs  brev,  1 :5,  —  et  skriftsted,  som  vi  alle  kender, 
og  som  lyder  således: 

»Dersom  nogen  af  eder  fattes  visdom,  lad  ham  bede  til  Gud,  som  gi- 
ver alle  gerne  og  uden  bebrejdelse,  og  det  skal  gives  ham.« 

Ligesom  Galilæi  den  dag  gik  op  på  tårnet  i  Pisa  i  Italien  for  at 
sætte  Aristoteles's  teori  på  prøve,  så  gik  Joseph  Smith  ud  i  en  lille 
lund  i  nærheden  af  sit  hjem  i  staten  New  York  for  at  prøve  Jakobs 
råd  angående  åndelig  vejledning. 

Da  han  derefter  kom  hjem,  sagde  han  til  sin  mor:  »Jeg  har  nu  fået 
at  vide  for  mig  selv,  at  presbyterianismen  ikke  er  sand.«  Dette  var 
den  kirke,  hans  mor  lige  havde  sluttet  sig  til. 

Senere  skrev  han:  »Jeg  var  nu  tilfredsstillet  i  mit  sind,  for  såvidt 
som  den  sekteriske  verden  angik;  jeg  havde  fundet  Jakobs  vidnes- 
byrd at  være  sandt:  at  et  menneske,  der  mangler  visdom,  kan  bede 
til  Gud,  og  få  og  ikke  blive  bebrejdet«. 

I  den  følgende  tid  læste  Joseph  Smith  aldrig  i  bøgerne,  når  han  øn- 
skede speciel  åndelig  vejledning ikke  mere  end  Galilæi  læste  Ari- 
stoteles's bøger,  når  han  ønskede  yderligere  videnskabelig  kundskab. 

Det  var  ud  fra  disse  personlige,  religiøse  erfaringer,  at  Joseph 
Smith  fik  kundskab  om,  hvorledes  man  erhverver  åndelig  overbevis- 

ning.  Hans  lærdomme  omfatter  læren  om  Gud,  menneskets  ånd,  engle, 
onde  ånder  og  den  Helligånd.  Den  Helligånd  er  noget,  der  kan  gives 
mennesket,  men  som  også  kan  tages  fra  det  igen.  Men  når  forbindel- 
sen etableres,  er  resultatet  åndelig  kundskab. 

Sand  åndelig  kundskab  eller  overbevisning  kan  ikke  komme  gennem 
læsning  alene,  ikke  engang  hvis  denne  læsning  er  Guds  ord,  og  i  hvert 
fald  ikke  mere  end  videnskabelig  overbevisning  kommer  af  læsning 
om  andres  eksperimenter  og  undersøgelser.  Når  vi  læser,  får  vi  oplys- 
ninger —  men  ikke  fuldkommen  kundskab  eller  overbevisning.  Over- 
bevisning og  fuldkommen  kundskab  kommer  gennem  personlige  er- 
faringer! 

Jeg  tror,  det  var  det,  Jesus  mente,  da  Han  talte  om  dette  emne. 
Jøderne  havde  lyttet  til  hans  prædikener  og  havde  fået  megen  oplys- 
ning om  evangeliet;  men  der  var  mange,  der  —  ligesom  menneskene 

på  vor  tid  —  var  imod  hans  gerninger.  De  spurgte:  » hvorfra  har 

Han  fået  den  kundskab,  da  Han  ikke  er  lærd?«  og  »Hvorledes  kan  vi 
vide,  om  du  er  Guds  Søn  eller  ej?«  Joh.  6:42. 

Jesu  svar  var  meget  enkelt:   »Hvis  nogen  vil  gøre  hans  vilje «. 

Jeus  lagde  altid  vægt  på,  at  vi  skulle  gøre  i  stedet  for  blot  at  høre 
(eller  læse)  hans  Faders  lærdomme. 

»Ikke  enhver,  der  siger  til  mig:  Herre,  Herre!  skal  komme  ind  i 
himmeriget,  men  den,  der  gør  min  himmelske  Faders  vilje.«  Matt.  7:21. 

»Derfor,  hver  den,  som  hører  disse  mine  ord  og  gør  efter  dem,  ham 
vil  jeg  ligne  ved  en  forstandig  mand,  som  byggede  sit  hus  på  klip- 
pen.« Mat.  7:24. 

Det  er  netop  det,  jeg  ønsker  at  sige  til  Dem  i  aften:  Den  eneste  måde, 
hvorpå  De  kan  få  åndelig  kundskab  eller  overbevisning  for  Dem  selv, 
er  gennem  Deres  egne  personlige  erfaringer.  Det  nytter  Dem  intet  at 
læse  i  Bibelen  fra  nu  og  til  dommedag,  i  Mormons  Bog,  Lære  og  Pag- 
ter eller  Den  kostelige  Perle.  Hvis  De  ikke  samtidigt  prøver  på  at  ef- 
terleve de  principper,  som  er  givet  os,  vil  De  aldrig  få  den  åndelige 
kundskab  eller  overbevisning  om  sandheden,  som  De  ønsker.  Måske 
kan  et  citat  fra  Joseph  Smith  yderligere  hjælpe  os  til  at  forstå  det: 

»Hvad  er  meningen  med,  at  vi  kommer  her  til  jorden,  når  vi  dog 
alligevel  skal  dø  og  bort  herfra  igen? 

Er  det  ikke  meget  logisk  at  antage,  at  Gud  har  åbenbaret  noget,  som 
kan  forklare  dette  problem  for  os,  og  at  det  er  et  spørgsmål,  som  vi 
burde  studere  mere  end  noget  andet.  Hvis  der  er  noget  område,  på 
hvilket  vi  kan  gøre  krav  overfor  vor  himmelske  Fader,  så  må  det  være 
angående  kundskab  om  dette  vigtige  emne. 

Hvis  vi  kunne  læse  og  forstå  alt,  hvad  der  fra  Adams  dage  er  skre- 
vet om  englenes  forhold  til  Gud  i  fremtiden,  ville  vi  stadig  kun  vide 
ganske  lidt  om  det.  At  læse  om  andres  erfaringer  eller  om  de  åben- 
baringer, der  er  givet  til  dem,  kan  aldrig  give  os  et  fyldestgørende 
billede  af  vor  stilling  overfor  Gud  —  eller  vort  sande  familieforhold 
til  Ham.« 

Man  kan  kun  få  kundskab  om  disse  ting  ved  erfaring  gennem  de  or- 
dinancer,  som  (iud  har  fastsat  i  den  hensigt  at  give  os  erfaringer. 

HVIS  VI  KUNNE  SE  IND  I  HIMLEN  I  5  MINUTTER,  VILLE  VI  VI- 
DE MERE  OM  DEN,  END  VI  KAN  VIDE  VED  AT  LÆSE  ALT,  HVAD 
DER  ER  SKREVET  OM  DET  EMNE! 

En  af  Amerikas  største  filosofer  og  psykologer,  William  James, 
sagde: 

»I  de  skoler,  som  er  særskilt  oprettede  for  de  blinde,  lærer  eleverne 
lige  så  meget  om  lyset,  som  eleverne  i  almindelige  skoler  lærer.  Re- 
flektion,  brydning,  spektret,  teorien  om  æteren  osv.,  alt  bliver  studeret- 
Men  selv  den  bedst  underviste  blindfødle  elev  i  sådant  et  instilut 
mangler  den  kundskab,  som  en  nyfødt  baby  har.  Man  kan  aldrig  vise 
ham,  hvad  lyset  er,  og  tabet  af  denne  mærkbare  kundskab  kan  ingen 
boglig  lærdom  erstatte.« 

Profeten  ønskede  ikke  at  beholde  denne  kundskab  for  sig  selv;  men 
han  ønskede,  at  alle  medlemmerne  skulle  få  den  samme  overbevis- 
ning, som  han  havde.  Han  ønskede  imidlertid,  at  de  skulle  få  den 
gennem  egne  erfaringer.  Han  formanede  dem  til  at  få  en  overbevis- 
ning fra  det  samme  sted,  hvor  han  havde  fået  sin  fra  og  i  Herrens 
navn,  så  de  kunne  blive  i  stand  til  at  svare  for  sig  selv  og  få  deres  egen 
overbevisning.  Med  andre  ord:  han  viste  dem,  hvad  Guds  vilje  og  hen- 
sigt var,  og  at  det  var  deres  pligt  at  følge  den. 

Joseph  Smith  sagde  engang  til  Newel  K.  Whitney:  »Herren  har  kaldt 
dig  til  at  være  biskop.« 

Hertil  svarede  Whitney:  »Jeg  kan  ikke  rigtig  forestille  mig,  at  jeg 
skal  være  biskop,  men  når  du  siger,  at  det  er  Herrens  vilje,  så  vil 
jeg  gøre  det.« 

Joseph  Smith  svarede  ham:  »Du  behøver  ikke  at  tro  på,  hvad  jeg 
siger,  du  kan  spørge  Herren  selv.« 

Whitney  fortæller,  at  han  gjorde,  som  Joseph  Smith  sagde,  og  da 
han  var  alene  i  sit  værelse,  hørte  han  en  røst,  som  tydeligt  og  klart 
sagde:  »Jeg  er  din  styrke«.  Så  blev  han  altså  biskop  —  og  således  var 
det  altid,  når  profeten  sagde  noget. 

Jeg  beder,  at  vi  allesammen  vil  prøve  at  efterleve  de  principper, 
som  er  blevet  åbenbaret  til  os  her  i  den  sidste  uddeling,  at  vi  ikke 
alene  vil  studere  det  genoprettede  evangelium  flittigt,  men  også  bruge 
dem  og  således  gå  fremad  på  fuldkommenhedens  vej.  Dette  gør  jeg  i 
Jesu  Kristi  navn.  AMEN. 

Roy  E.  Christensen. 


Der  er  en  uhyre  forskel  på,  hvad  vi  tænker,  og  hvad  vi  siger. 

Racine. 

Arbejde  —  er  berømmelsens  moder. 

Euripides. 

Er  Mormons  Bog  Guds  ord? 

Af  Jakob  Jensen,  København. 

Er  Mormons  Bog  Guds  ord?  Ja,  det  kan  bevises  af  Bibelen. 

Abraham,  Isak  og  Jakob  blev  af  Herren  velsignet  således,  at  i  deres 
sæd  skulle  alle  jordens  slægter  velsignes.  Vi  læser  i  1.  Mosebog  14: 
18 — 19,  at  kongen  i  Salem,  Melkizedek,  bragte  dem  vin  og  brød,  og 
han,  den  Allerhøjestes  præst,  velsignede  ham  med  de  ord:  »Priset 
være  Abram  for  Gud  den  Allerhøjeste,  himmelens  og  jordens  Ska- 
ber.« 

I  det  17.  kapitel  hedder  det:  »Da  Abram  var  99  år  gammel,  åben- 
barede Herren  sig  for  ham  og  sagde  til  ham:  Jeg  er  Gud  den  Almæg- 
tige; vandre  for  mit  åsyn  og  vær  ustraffelig,  så  vil  jeg  oprette  min  pagt 
mellem  mig  og  dig  og  give  dig  et  overvættes  stort  afkom.  Da  faldt 
Abram  på  sit  ansigt,  og  Gud  sagde  til  ham:  Fra  min  side  er  min 
pagt  med  dig,  at  du  skal  blive  fader  til  en  mængde  folk;  derfor  skal 
dit  navn  ikke  mere  være  Abram,  men  du  skal  hedde  Abraham,  thi 
jeg  gør  dig  til  fader  til  en  mængde  folk.« 

I  18.  kapitel  læser  vi,  at  Herren  kom  til  Abraham  og  sagde  til  ham: 
»Næste  år  ved  denne  tid  kommer  jeg  til  dig  igen,  og  så  har  din  hu- 
stru Sara  en  søn.«  Sara  hørte  det  og  lo  og  tænkte:  »Skulle  jeg  virke- 
lig føle  attrå,  nu  jeg  er  affældig,  og  min  herre  er  gammel?«  Og  Sara 
fødte  Abraham  en  søn  på  den  tid,  Herren  havde  sagt. 

Abraham  kaldte  ham  Isak,  og  drengen  voksede  til,  og  Herren  prø- 
vede Abraham  og  sagde  til  ham  (22.  kap.) :  »Tag  din  søn  Isak,  din 
eneste,  ham,  du  elsker,  og  drag  hen  til  Morija  land  og  bring  ham  der 
som  brændoffer  på  eet  af  bjergene,  som  jeg  vil  vise  dig.«  Da  sadlede 
Abraham  tidligt  næste  morgen  sit  æsel,  tog  to  af  sine  drenge  og  sin 
søn  Isak  med  sig,  og  efter  at  have  kløvet  offerbrænde  gav  han  sig  på 
vandring  til  det  sted,  Gud  havde  sagt.  Så  sagde  Abraham  til  sine  dren- 
ge: »Bliv  her  med  æselet,  medens  jeg  og  drengen  vandrer  derhen  for 
at  tilbede;  så  kommer  vi  tilbage  til  eder.«  Da  sagde  Isak  til  sin  fader 
Abraham:  »Her  er  ilden  og  brændet,  men  hvor  er  dyret  til  brændoffe- 
ret?« Abraham  svarede:  »Gud  vil  selv  udse  sig  dyret  til  brændofferet, 
min  søn!«  Abraham  byggede  alteret  og  lagde  brændet  til  rette;  så 
bandt  han  sin  søn  og  lagde  ham  på  alteret  oven  på  brændet.  Men  Her- 
rens engel  råbte  fra  himmelen:  »Bæk  ikke  din  hånd  ud  mod  drengen 
og  gør  ham  ikke  noget;  thi  nu  ved  jeg,  at  du  frygter  Gud  og  end  ikke 
sparer  din  søn,  din  eneste,  for  mig.«  Og  da  Abraham  nu  så  op,  fik 
han  bag  ved  sig  øje  på  en  væder,  hvis  horn  havde  viklet  sig  ind  i  de 
tætte  grene;  og  Abraham  gik  hen  og  tog  væderen  og  ofrede  den  som 
brændoffer  i  sin  søns  sted.  Men  Herrens  engel  råbte  atter  til  Abra- 
ham fra  himmelen:  »Jeg  sværger  ved  mig  selv,  lyder  det  fra  Herren: 
Fordi  du  har  gjort  dette  og  ikke  sparet  din  søn,  den  eneste,  for  mig, 
så  vil  jeg  velsigne  dig  og  gøre  dit  afkom  talrigt  som  himmelens  stjer- 
ner og  sandet  ved  havets  bred;  og  dit  afkom  skal  tage  sine  fjenders 

porte  i  besiddelse;  og  i  din  sæd  skal  alle  jordens  folk  velsignes,  fordi 
du  adlod  mig.« 

Senere  voksede  Isak  til  og  blev  stor  og  blev  gift  med  Rebekka,  og 
Rebekka  fødte  Isak  to  sønner,  Esau  og  Jakob,  Esau  var  den  første- 
fødte, men  en  dag,  da  Esau  kom  hjem  fra  marken  og  var  træt  og  sul- 
ten, og  Jakob  havde  lavet  sig  et  godt  måltid  mad,  sagde  Esau:  »Giv 
mig  noget  af  din  mad«,  og  Jakob  sagde:  »Du  må  først  sælge  mig  din 
førstefødselsret«,  og  Esau  sagde  ja. 

Da  Isak  var  blevet  gammel  og  hans  syn  sløvet,  kaldte  han  sin  ældste 
søn  Esau  til  sig  og  sagde  til  ham:  »Esau,  tag  dine  jagtredskaber,  dit 
pilekogger  og  din  bue  og  gå  ud  på  marken  og  skyd  mig  et  stykke 
vildt;  lav  mig  en  lækker  ret  mad  efter  min  smag  og  bring  mig  den, 
at  jeg  kan  spise,  for  at  min  sjæl  kan  velsigne  dig,  før  jeg  dør.«  Men 
Rebekka  havde  lyttet,  og  da  hun  vidste,  at  Esau  havde  solgt  sin  før- 
stefødselsret til  sin  broder  Jakob,  sagde  hun  til  Jakob:  »Gå  ud  til 
hjorden  og  hent  mig  to  gode  gedekid;  så  laver  jeg  af  dem  en  lækker 
ret  mad  til  din  fader.«  Esau  var  lodden  over  hele  sit  legeme,  men 
moderen  tog  skindene  af  gedekiddene  og  lagde  dem  om  Jakobs  hæn- 
der og  hals,  og  da  Isak  var  blind,  kunne  han  ikke  se,  men  han  kunne 
fole,  høre  og  lugte,  og  Rebekka  havde  taget  Esaus  tøj  og  givet  Jakob 
det  på,  så  da  Jakob  kom  ind  til  sin  fader  og  sagde:  »Min  fader«,  og 
Isak  sagde:  »Hvem  er  du?«  sagde  han:  »Jeg  er  Esau,  din  førstefødte; 
jeg  har  gjort,  som  du  bød  mig:  sæt  dig  nu  op  og  spis  af  mit  vildt,  for 
at  din  sjæl  kan  velsigne  mig!«  Men  Isak  sagde  til  sin  søn:  »Hvor  har 
du  så  hurtigt  kunnet  finde  noget,  min  søn?«  Han  svarede:  »Jo,  Her- 
ren din  Gud  sendte  mig  det  i  møde!«  Men  Isak  sagde  til  Jakob:  »Kom 
hen  til  mig,  min  søn,  så  jeg  kan  føle  på  dig,  om  du  er  min  søn  Esau 
eller  ej!«  Da  trådte  Jakob  hen  til  sin  fader,  og  efter  at  have  følt  på  ham 
sagde  Isak:  »Røsten  er  Jakobs,  men  hænderne  Esaus!«  Og  han  kendte 
ham  ikke,  fordi  hans  hænder  var  hårede  som  hans  broder  Esaus. 
Så  velsignede  han  ham.  Og  han  sagde:  »Du  er  altså  virkelig  min  søn 
Esau?«  Han  svarede:  »Ja,  jeg  er!«  Da  sagde  han:  »Rring  mig  det,  at 
jeg  kan  spise  af  min  søns  vildt,  for  at  min  sjæl  kan  velsigne  dig!« 
Så  bragte  han  ham  det,  og  han  spiste,  og  han  bragte  ham  vin,  og  han 
drak.  (1.  Mosebog  27:1-25).  (Fortsættes). 


Skandinaviens  Stjerne 

Vi  har  ladet  trykke  nogle  ekstra  eksemplarer  af  februar  num- 
meret af  Stjernen  (det  nummer,  der  indeholder  billeder  af  alle 
missionærerne).  Disse  numre  kan  bestilles  ved  indsendelse  af 
belobet,  75  øre  pr.  stk.,  til  Skandinaviens  Stjernes  kontor,  Prior- 
vej 12,  København  F. 

Missionærer 
til  Færøerne 

Stromo 


Nordoerne 


Thorshavn 

For  første  gang  i  den   danske  mis-  ^ft&^L      Sdnåå 

sions  historie  er  der  nu  blevet  ud- 
sendt missionærer  for  at  arbejde  på 
Færøerne.  Som  det  vil  ses  af  listen 
over  missionærforflyttelser  er  ældster- 
ne  Charles  H.  Madsen  og  Bent  A.  Jen- 
sen blevet  forflyttet  til  de  danske  øer 
i  det  nordlige  Atlanterhav,  som  ifølge 
Andrew  Jensons  »History  of  the  Scan- 
dinavian  Mission«  kun  en  gang  før  har 
haft  besøg  af  missionærer  fra  vor  Kir- 
ke, og  det  var  kun  på  en  kort  gennem- 
rejse, da  præsident  Andrew  Jenson 
sammen  med  ældste  Alma  L.  Petersen 
(den  senere  danske  missionspræsi- 
dent)  i  august  1911  aflagde  besøg  i 
Island  og  sejlede  dertil  via  Skotland 
og  Færøerne. 

Ældste  Charles  H.  Madsen  har  sidst 
arbejdet  som  distriktspræsident  for 
Esbjerg  distrikt,  og  ældste  Bent  A.  Jen- 
sen har  arbejdet  i  Viborg.  De  afsejlede 

med  »Dronning  Alexandrine«  den  12.  marts  til  Thorshavn,  og  alle  sø- 
skende og  missionærer  i  den  danske  mission  vil  i  tankerne  følge  dem 
under  deres  arbejde  på  Færøerne  og  bede  til,  at  det  må  bære  frugt  og 
at  mange  sjæle  må  lytte  til  dem  og  blive  overbevist  om  evangeliets 
sandhed.  — 


Trsng/svaag 

Mange  danskere  har  kun  et  overfladisk  kendskab  til  Færøerne,  og 
vi  citerer  derfor  hermed  nogle  officielle  oplysninger: 

»iFærøerne  er  en  øgruppe  i  det  nordlige  Atlanterhav,  admini- 
strativt et  dansk  amt.  1399  kma  med  29.178  indbyggere  (1945); 
de  største  af  øerne  er  Østerø,  Strømø,  Vaagø,  Sandø  og  Suderø. 
Færøerne  er  opbygget  af  afvekslende  lag  af  lava  og  tuf  fremkom- 


Klaksvig. 

met  ved  vulkanudbrud  i  tertiærtiden.  Mod  nordvest  når  højderne 
400 — 500  m.  Her  ligger  på  Østerø  Slættaratindur  (882  m).  Kli- 
maet er  oceanisk  med  stor  nedbør  og  megen  blæst.  Den  lave  som- 
mertemperatur umuliggør  skov;  fjeldmark,  hede  og  mose  domi- 
nerer ved  siden  af  græsgangene.  Færingerne  nedstammer  fra  nor- 
ske kolonister,  og  sproget  minder  om  vestnorske  dialekter.  Land- 


Færøske  fiskere. 

Parti  fra  Færøerne. 

bruget  er  væsentligst  kvægavl,  og  jorden  bruges  til  græsning  og 
hø.  Der  avles  kartofler  og  lidt  byg.  Der  findes  70.000  får  og  4.400 
stykker  hornkvæg.  Fiskeri  ernærer  30  pet.  af  befolkningen  og 
foregår  dels  ved  Færøerne  og  dels  ved  Island  og  Grønland.  Der 
fanges  torsk,  sild  og  helleflynder,  i  1938  for  7  millioner  kroner. 
Hvalfangsten  gav  i  1938  200  storhvaler  og  2070  grindehvaler.  Af 
mineraler  brydes  kul  til  lokalt  brug  på  Suderø.  Eksporten  er  klip- 
fisk, saltfisk  og  anden  fisk  og  hvaltran,  medens  importen  be- 
står af  fødevarer  og  industrivarer.  Sydeuropa  aftager  eksporten, 
medens  Danmark  leverer  2/s  af  importen.  Største  by  er  Thors- 
havn med  4390  indbyggere  (1945).« 


Bornholm  atter  åbnet  af  missionærer 

Også  til  Bornholm  har  vi  fornylig  sendt  missionærer.  Det  er  ganske 
vist  ikke  første  gang,  missionærer  har  arbejdet  på  øen,  men  i  de  sidste 
par  år  har  det  ikke  været  muligt  at  have  missionærer  fast  bosiddende 
der,  vi  har  måttet  nøjes  med  at  afholde  møder  en  gang  imellem.  Nu 
arbejder  tidligere  distriktspræsident  i  København,  ældste  David  N. 
Morrell,  sammen  med  ældste  Victor  W.  Jorgensen,  tidligere  Kolding, 
på  den  danske  missions  østligste  forpost,  og  vi  håber  og  beder,  at 
Herren  vil  være  med  dem  i  deres  ansvarsfulde  kald,  så  deres  arbejde  må 
bære  frugt.  Vi  sender  samtidig  en  hilsen  til  alle  venner  og  under- 
søgere på  Bornholm.  „   K 

Kvindelig   hjælpeforenings  bygning. 

Kvindelig  hjælpeforenings  bygning  i  Salt  Lake  City,  Utah,  er  nu 
så  vidt  fremskreden,  at  hjørnestenen  forlængst  er  lagt,  og  murene  har 
rejst  sig  til  deres  fulde  hojde.  Vi  bringer  hermed  et  billede,  taget  få 
dage  før  den  højtidelighed,  hvor  hjørnestenen  blev  lagt  den  30.  sep- 

tember  1954,  og  vi  ser  Generalbestyrelsens  præsidentskab,  fra  ven- 
stre Marianne  G.  Sharp,  præsidentinden  Belle  S.  Spafford  og  Velma  N. 
Simonsen,  ved  det  sydvestlige  hjørne  af  bygningen,  som  bliver  op- 
ført på  hjørnet  af  Main  og  North  Temple  Streets. 

Vi   bringer   samtidig   et  billede    af   arkitektens    tegning,    der   viser, 
hvorledes  den  nye  bygning  vil  tage  sig  ud,  når  den  bliver  færdig. 


W      ■'*«      ■'!    P-    »j 


Referater  fra  grenskonferencerne. 

Horsens,  5.  og  6.  februar. 

Grenskonferencen  i  Horsens  indledtes  lørdag  aften  med  en  koncert 
af  Aarhus  grens  sangkor.  Ind  imellem  korets  sange  hørte  vi  et  par 
klaversoli  ved  ældste  Dale  Hammond  fra  Vejle  og  en  sang  ved  hr. 
Jørgen  Leed.  Bagefter  blev  der  serveret  forfriskninger.  Tilstede  70. 

Søndagens  moder  begyndte  med  præstedømmets  møde. 

Kl.  10  blev  der  afholdt  søndagsskole,  hvor  alle  klasser  var  repræ- 
senteret enten  med  sang  eller  tale. 

Kl.  17,30  var  der  funktionærmøde,  hvor  der  blev  aflagt  rapporter 
fra  de  forskellige  organisationer. 

Konferencens  sidste  møde  var  kl.  19,  hvor  vi  havde  lejlighed  til 
at  høre  fra  grensforstanderen,  broder  Ejnar  Due  Jensen,  distriktspræ- 
sidenten,  ældste  Marion  N.  Davidson,  og  2.  rådgiver  i  missionspræsi- 
dentskabet,  præsident  Ernest  Anton  Jensen. 

Vi  vil  gerne  herigennem  rette  en  hjertelig  tak  til  Aarhus  grens  sang- 
kor for  deres  støtte.  J    W   A 

Slagelse,  13.  februar. 

Konferencen  i  Slagelse  indledtes  med  søndagsskolen  kl.  10.  Søn- 
dagsskole og  nadvermode  blev  holdt  under  eet,  da  vi  ikke  som  tidli- 
gere år  holdt  dette  specielle  mode  om  eftermiddagen. 

Efter  åbningssang  og  bon  og  omdeling  af  nadveren  blev  tiden  over- 
givet til  søndagsskolen,  der  fremførte  et  dejligt  program.  Først  talte 
søster  Marie  Pedersen,  derefter  hørte  vi  en  sang  fra  søster  Lily  Peter- 
sen. Vi  horte  så  en  tale  ved  søster  Esther  Petersen,  og  de  to  søstre, 
Annelise  og  Gudrun,  sang  en  sang  for  os.  Til  sidst  talte  broder  Viggo 
Elkjær.  Alle  taler  blev  holdt  over  Matt.  7:21:  »Ikke  enhver,  der  siger 
til  mig:  Herre,  Herre!  skal  komme  ind  i  himmeriget,  men  den,  der 
gør  min  himmelske  Faders  vilje.«  Tiden  blev  nu  overgivet  til  missions- 
præsident  Junius  M.  Sorensen,  der  kaldte  distriktspræsidenten,  ældste 
David  N.  Morrell,  ældste  Roy  E.  Christensen  og  søster  Mary  G.  Soren- 
sen frem  for  at  sige  et  par  ord.  Missionspræsidenten  sluttede  med  at 
rette  nogle  alvorlige  ord  til  os.  Vi  glædede  os  alle  over  denne  formid- 
dag, hvor  vi  havde  søster  Sorensen  og  præsident  Sorensen  iblandt  os. 

Kl.  11,30  afholdtes  præstedømsmøde,  hvor  distriktspræsidenten  talte 
om  præstedømmets  magt  og  myndighed,  og  præsident  Sorensen  om 
velsignelser  i  præstedømmet.  Tilstede  5. 

Konferencens  sidste  møde  afholdtes  kl.  19.  Efter  indledning  med 
sang  og  bøn  blev  Kirkens  og  grenens  autoriteter  opretholdt  ved  bro- 
der Alfred  Pedersen.  Derefter  talte  broder  Alfred  Pedersen  om  de  ta- 
lenter, vi  har  fået  —  »Skjul  dem  ikke,  men  formér  dem«.  Ældste  Roy 
E.  Christensen  talte  om  de  ti  jomfruer  —  »Vær  forberedt.«  Vi  hørte 
så  en  sang  fra  Lily,  Gudrun  og  Annelise.  Ældste  David  N.  Morrell  ud- 
talte sin  tro  på  evangeliet  og  på  Jesus  Kristus.  Missionspræsident  So- 
rensen sluttede  aftenen  med  at  omtale  frelsesplanen,  der  blev  givet 
til  os  mennesker  af  Jesus  Kristus.  Præsident  Sorensen  sagde:  »Søg 
kærligheden,  søg  glæden  i  Guds  evangelium.«  Vi  sluttede  denne  dej- 
lige aften  med  sangen  »Gør  hvad  er  ret«.  Tilstede  17.  Alle  møder  var 
under  præsidium  af  missionspræsident  Junius  M.  Sorensen. 

Vi  sender  alle  søskende  og  venner  i  København  de  hjerteligste  hilse- 
ner fra  Slagelse  gren.  V.  E. 


København,  20.  februar. 

Som  indledning  til  grenskonferencen  i  København  begyndte  man 
søndag  morgen  med  præstedømmets  møde.  Efter  at  der  var  foretaget 
ordinationer  i  præstedømmet,  talte  distriktspræsident,  ældste  David 
N.  Morrell,  og  vi  havde  derefter  lejlighed  til  at  høre  fra  missionspræsi- 
dent Junius  M.  Sorensen  og  fra  2.  rådgiver  i  missionspræsidentskabet, 
præsident  Ernest  Anton  Jensen.  Til  sidst  blev  broder  Flemming  Elias- 
sen, der  lige  var  blevet  ordineret  til  ældste,  kaldt  op  for  at  sige  nogle 
få  ord.  Tilstede  34. 

Søndagsskolen  tog  sin  begyndelse  kl.  10,30  og  blev  ledet  af  søndags- 
skoleforstander Harry  Hvistendahl.  Programmet  blev  udført  af  de  for- 
skellige klasser,  og  det  var  en  sand  fornøjelse  at  høre  og  se  børnenes 
præstationer.  Tiden  blev  til  sidst  overgivet  til  grensforstander  Gustav 
Olsen,  der  kaldte  brødre  og  søstre  op,  som  talte  til  os  og  aflagde  deres 
vidnesbyrd. 

Om  eftermiddagen  havde  man  den  glæde  at  kunne  holde  dåbsmøde, 
hvor  4  søskende  blev  døbt.  En  vidunderlig  ånd  prægede  dette  møde, 
hvilket  gjorde  konferencen  yderst  stemningsfuld.  Tilstede  52. 

Konferencens  sidste  møde  var  gudstjenesten  kl.  19  under  præsidium 
af  missionspræsident  Junius  M.  Sorensen  og  under  ledelse  af  grens- 
forstander  Gustav  Olsen.  Efter  at  Kirkens  autoriteter  var  opretholdt, 
sang  koret  »Gå  ind  ad  den  snævre  port«.  Som  aftenens  første  taler 
hørte  vi  distriktspræsident  David  N.  Morrell,  der  talte  over  emnet 
»Troen«  og  til  sidst  aflagde  sit  vidnesbyrd.  Derefter  talte  missions- 
præsident  Junius  M.  Sorensen,  som  bl.  a.  omtalte  pligten,  der  påhviler 
dem,  der  har  modtaget  evangeliet,  til  at  give  dette  videre  til  deres 
medmennesker.  Efter  kor-  og  solosang  havde  vi  for  sidste  gang  an- 
ledning til  at  høre  fra  præsident  Ernest  Anton  Jensen,  der  stod  for 
at  skulle  afløses  efter  at  have  fuldført  sin  mission,  som  havde  været 
til  stor  støtte  for  Kirken  —  til  stor  glæde  for  søskende  og  venner.  Der 
var  en  vis  vemodig  stemning,  der  gjorde  sig  gældende,  nu  da  man 
skulle  sige  farvel  til  en  kær  og  elsket  broder.  Præsident  Jensen  takke- 
de missionærerne  og  søskende  for  tiden,  der  var  gået,  og  opmuntrede 
søskende  til  at  leve  op  til  evangeliets  love.  Vi  sluttede  med  sangen 
»Gud  være  med  dig,  til  vi  ses  igen.«  Tilstede  132. 

K.  E.  K. 
Esbjerg,  26.  og  27.  februar. 

Som  optakt  til  grenskonferensen  i  Esbjerg  afholdtes  en  yderst  vel- 
lykket koncert  lørdag  aften,  hvor  Odense  grens  sangkor  udførte  et 
smukt  program.  Blandt  de  mange  smukke  numre  kan  måske  særlig 
fremhæves  »Brobyggeren«,  sunget  af  en  dametrio.  Endvidere  gav  hr. 
Petersen  fra  Esbjerg  to  violinsoli,  og  søster  Gunhild  Tagmose  spillede 
to  numre  på  klaveret,  alt  i  alt  en  god  koncert  med  mange  gode  og 
smukke  numre.  Tilstede  144. 

Og  vi  må  fra  Esbjerg  grens  side  yde  sangkoret  fra  Odense  vor  aner- 
kendelse og  tak  for  det  store  arbejde,  de  har  udført  for  at  kunne  kom- 
me til  Esbjerg  og  give  denne  koncert. 

Møderne  om  søndagen  indledtes  med  søndagsskole,  hvor  der  blev 
udført  et  godt  program,  der  vekslede  med  sang  og  taler,  hovedsagelig 
udført  af  børnene.  Efter  det  veludførte  program  talte  missionspræsi- 
dent Junius  M.  Sorensen  og  søster  Mary  G.  Sorensen,  der  især  hen- 
vendte sig  til  børnene  og  opmuntrede  søskende  til  at  leve  efter  Guds 
bud  og  befalinger.  Til  sidst  var  der  flere  af  grenens  medlemmer,  der 
bar  deres  vidnesbyrd.  Det  var  et  møde,  der  kunne  bestyrke  os  i  troen 
på  det  gengivne  evangelium.  Tilstede  58. 

Kl.  14  afholdtes  præstedømsmøde,  hvor  distriktspræsident,  ældste 
Charles  Madsen,  1.  rådgiver  i  mission spræsi den tskabet,  præsident  Ej- 
nar Nielsen,  og  missionspræsidenten  talte  over  emnet  »Brug  præste- 
dømmets nøgler.«  Til  afveksling  mellem  talerne  sang  ældste  Gerald 
Jensen  »Han  lever,  vor  Forløser  stor.«  Tilstede  19. 

Aftengudstjenesten  var  velbesøgt,  og  (kids  Ånd  var  i  rigeligt  mål  til- 
stede. Aftenens  talere  var  distriktspræsident  Charles  Madsen,  præsi- 
dent Ejnar  Nielsen  og  missionspræsident  Junius  M.  Sorensen,  der 
alle  talte  inspirerende  om  evangeliets  principper  og  fremhævede  Jo- 
seph Smiths  guddommelige  kaldelse,  myndigheden  til  at  handle  i  Guds 
navn  og  nutids-åbenbaring.  Imellem  talerne  sang  ældste  Gerald  Jen- 
sen »Lær  mig  at  bede«,  og  hr.  Petersen  spillede  en  violinsolo.  Til- 
stede 57. 

Missionspræsident  Junius  M.  Sorensen  præsiderede  over  alle  mø- 
derne under  konferencen.  A.  S. 

Personlige  nyheder  fra  nær  og  fjern. 

Fødselsdage: 

København:  Den  2.  april  fylder  søster  Marie  Nielsine  Sørensen, 
70  år.  Hjertelig  til  lykke! 

Den  22.  april  fylder  søster  Johanne  Østrup,  Guldbergs  Have  19,  75 
år.  Hjertelig  til  lykke! 

Esbjerg:  Den  11.  april  fylder  søster  Margrethe  Wilhelmine  West- 
phal  60  år.  Hjertelig  til  lykke! 

Den  25.  april  fylder  søster  Mette  Bothilda  Rauff  Christensen  60  år. 
Hjertelig  til  lykke! 

Frederikshavn:  Den  20.  april  fylder  søster  Anna  Marie  Petersen 
70  år.  Hjertelig  til  lykke! 

Hilsen  fra  U.S.A.:  Tidligere  missionær  i  den  danske  mission,  Era- 
stus  M.  Andersen,  sender  fra  Salt  Lake  City,  Utah,  de  hjerteligste  hil- 
sener til  søskende  og  venner  i  den  danske  mission. 

Hilsen  fra  U.S.A.:  Broder  og  søster  Karl  A.  M.  Carlsen  og  deres  dat- 
ter, Tove  Carlsen  Emfield,  alle  tidligere  Odense,  sender  fra  Los  An- 
geles, California,  de  hjerteligste  hilsener  til  søskende  og  venner  i  den 
danske  mission. 

Nyt  fra  U.S.A.:  Broder  Gordon  L.  Hansen  og  hustru,  Alice  Stilling 
Hansen,  Twin  Falls,  har  den  1.  februar  fået  en  datter.  Søster  Hansen 
er  datter  af  tidligere  grensforstander  i  København,  Aage  Stilling  og 
hustru,  Karen  Stilling,  som  nu  er  bosat  i  Idaho.  Stjernen  ønsker  hjer- 
telig til  lykke! 

tKredsfærernes  budskab. 

Trosartiklerne 

Artikel  10:  »Vi  tror  på  Israels  virkelige  indsamling  og  de  ti  stam- 
mers tilbageførelse « 

Israels  indsamling. 

Israels  indsamling,  som  vil  blive  lige  så  omfattende  som  adspredel- 
sen var,  er  et  af  hovedemnerne  i  Kirkens  missionærsystem.  »Og  han 
skal  sende  sine  engle  ud  med  mægtig  basunklang,  og  de  skal  samle 
hans  udvalgte  sammen  fra  de  fire  verdenshjørner  og  fra  himlenes 
yderste  grænser.«  (Matt.  24:31).  Planen  for  indsamlingen  omfatter: 
1.  Jødernes  tilbagevenden  til  Jerusalem.  2.  De  ti  stammers  tilbagefø- 
relse. 3.  Indsamlingen  af  Israels  folk  i  Zions  land. 

I  Lære  og  Pagter  29:7 — 8  hentyder  Herren  til  » bringe  mine  ud- 
valgtes indsamling  i  stand,  thi  mine  udvalgte  hører  min  røst  og  for- 
hærder ikke  deres  hjerter «.  Uden  tvivl  hentyder  han  til  den  ind- 
samling, som  har  gået  for  sig,  siden  Kirken  blev  organiseret,  og  som 
stadig  foregår.  Præsident  Brigham  Young  sagde:  »Skal  vi  gå  til  de 
ikke-jødiske  nationer  for  at  forkynde  evangeliet?  Ja,  og  samle  israeli- 
terne,  hvor  de  er  blandet  mellem  jordens  nationer.  Hvilken  del  af 
dem?  Den  samme  del,  som  forløste  Jakobs  hus  og  frelste  dem  fra  at 
gå  til  grunde  under  en  hungersnød  i  Ægypten.  Hvorfor  skal  folkene 
indsamles?  1.  For  at  undgå  ødelæggelser.  2.  For  at  opfylde  profetier- 
ne. (Es.  2:2 — 3).  3.  For  at  blive  oplært  og  beredt  til  gerningen.  4.  For 
at  oprette  Guds  rige.«  (Deseret  News,  Vol.  5,  s.  68). 

Det  vestlige  fastland  er  kendt  som  Josefs  land  og  er  således  bestemt 
til  at  blive  Zions  land.  Den  Hellige  Stad,  som  skal  bygges  i  dette  land 
(Amerika),  kaldes  sommetider  Zions  Stad.  Vi  skal  huske  på,  at  de  to 
udtryk  »Zions  Stad«  og  »Det  nye  Jerusalem«  hentyder  til  det  samme 
hellige  sted,  hvorfra  loven  skal  udgå,  ligesom  Herrens  ord  skal  udgå 
fra  Jerusalem.  Ifølge  guddommelig  bestemmelse  vil  Jerusalem  blive 
genopbygget,  jøderne  vil  blive  indsamlet  der,  og  Kristus  vil  komme, 
og  de  vil  anerkende  ham,  og  en  nation  vil  blive  født  på  en  dag. 

Efter  første  verdenskrig  blev  Palæstina  et  britisk  mandat,  og  Stor- 
britannien erklærede  i  en  proklamation,  at  landet  skulle  være  et  til- 
flugtssted for  jøderne,  som  blev  opfordret  til  at  vende  tilbage,  og  fra 
den  tid  har  de  samlet  sig  i  deres  fædres  land  i  tusindvis,  og  nu  er  de 
deres  egen  nation  og  har  deres  egen  regering. 

De  tabte  stammers  tilbageførelse  udgør  en  vigtig  del  af  indsamlin- 
gen. Angående  denne  begivenhed  giver  James  E.  Talmage  følgende 
kommentar:  »Af  den  udtrykkelige  og  gentagne  erklæring,  at  de  ti 
stammer  ved  deres  tilbagevenden  fra  norden  skal  føres  til  Zion  for 
dér  at  modtage  velsignelser  af  Efraims  børns  hænder,  som  altså  nød- 
vendigvis selv  må  være  samlet  dér,  er  det  klart,  at  Zion  først  må  byg- 
ges.«  (Trosartiklerne,  side  325). 

-»Men  der  er  en  opstandelse;  derfor  har  graven  ingen  sejr,  og  dødens 
brod  er  opslugt  i  Kristus.«  (Mosiah  16:8) 

Formål:  At  give  os  forsikringen  om  et  liv  efter  døden. 

Vi  skal  leve  igen!  Det  er  opstandelsens  herlige  forjættelse.  Ned  gen- 
nem tiderne  har  mange  store  og  ædle  sjæle  gentaget  Jobs  ord:  »Men 
jeg  ved,  at  min  Løser  lever.«  (Job  19:25).  Historien  bekræfter  også 
opstandelsens  sandhed. 

For  sidste  dages  hellige  er  opstandelsen  ikke  nogen  fantastisk  hi- 
storie, ikke  et  svagt  håb,  men  en  virkelighed.  Det  er  en  logisk  følge 
af  døden.  Vi  akcepterer  den  som  en  betydningsfuld  del  af  frelsespla- 
nen. Sidste  dages  hellige  har  bevis  på  opstandelsen,  som  verden  i  det 
store  og  hele  ikke  kender  til.  Som  svar  på  Joseph  Smiths  oprigtige  bøn, 
viste  Faderen  og  den  opstandne  Forløser  sig  for  ham  i  egen  person. 
Senere  skuede  Joseph  Smith  og  Sidney  Rigdon  Frelseren  og  hørte 
hans  røst.  Her  er  deres  højtidelige  erklæring: 

»Og  nu,  efter  de  mange  vidnesbyrd,  som  er  blevet  givet  om  ham,  er 
dette  det  sidste  vidnesbyrd,  som  vi  giver  om  ham:  at  han  lever! 

Thi  vi  så  ham  ved  Guds  højre  hånd,  og  vi  hørte  røsten,  som  vidnede, 
at  han  er  Faderens  Enbårne, 

at  ved  ham,  gennem  ham  og  af  ham  eksisterer  og  skabtes  verdenerne, 
og  at  deres  indbyggere  er  sønner  og  døtre,  født  af  Gud«.  (L.  &  P.  76: 
22—24). 

Sidste  dages  hellige  antager  fødsel  og  død  som  nødvendige  skridt 
for  menneskehedens  fremskridt.  Vi  kom  her  på  jorden  for  at  bevise 
vort  eget  værd  i  kødet.  Herfra  vil  vi  gå  til  et  andet  udviklingsstadium 
for  at  fortsætte  i  al  evighed.  Det  er  blevet  sagt:  »At  leve  er  at  tage  på 
en  rejse.  At  dø  er  blot  at  komme  hjem  igen.« 

En  fuldkommen  tro  på  opstandelsen  mildner  afskeden  med  vore 
kære.  Den  giver  de  sørgende  trøst  og  fred  i  hjertet,  thi  de  har  vishe- 
den om,  at  adskillelsen  blot  gælder  en  forholdsvis  kort  tid  og  kun  er 
et  indledende  skridt  til  en  lykkelig  tilstand. 

Vi  kan  sige,  at  selve  døden  fæster  lid  til  opstandelsen,  thi  hvis  der 
ikke  var  nogen  opstandelse,  ville  følgen  blive  et  umådeligt  tidsspilde 
og  kamp.  Sådant  spild  er  ikke  i  overensstemmelse  med  Guds  gernin- 
ger. Det  er  ganske  afgjort,  at  Frelserens  plan,  som  skaber  planeter,  og 
som  skaber  det  menneskelige  legeme,  ikke  ville  tillade,  at  millioner  af 
mennesker  skulle  tilbringe  nogle  få  år  i  dette  besværlige  liv,  hvis  det 
ikke  skulle  efterfølges  af  noget  større  og  vigtigere. 

»Jeg  ved,  at  min  Forløser  lever.  Den,  der  således  kan  vidne  om  den 
levende  Forløser,«  sagde  præsident  David  O.  Mc  Kay,  »har  sin  sjæl  for- 
ankret i  evig  sandhed.« 

Nyt  fra  hjælpeorganisationerne 


Kvindelig  hjælpeforening. 

Et  vidnesbyrd. 

Nogle  mennesker  mener,  at  fordi  de  slutter  sig  til  Kirken,  vil  de 
få  et  stærkt  vidnesbyrd  om  sandheden  af  dette  værk.  Mange  gange 
hører  vi  et  menneske  sige:  »Jeg  har  sådan  et  stærkt  vidnesbyrd,  at 
intet  kan  tage  det  fra  mig  eller  få  mig  til  at  skifte  sind.«  Og  dog  ser 
vi  somme  tider,  at  netop  den  selv  samme,  som  er  kommet  med  denne 
udtalelse,  er  drevet  bort  fra  Kirken. 

Et  vidnesbyrd  er  noget,  vi  må  værne  om  som  en  af  de  dyrebareste 
ejendele,  vi  har.  Vi  må  nære  dette  vidnesbyrd  ved  at  give  det  åndelig 
føde.  En  af  de  bedste  måder  til  at  holde  et  vidnesbyrd  stærkt,  er  ved 
fortsat  studium  og  ved  at  arbejde  trofast  i  Kirken.  Lige  meget  hvad 
vi  bliver  bedt  om  at  gøre,  enten  det  er  et  stort  eller  et  lille  arbejde, 
vil  det,  hvis  vi  gør  det  bedste,  vi  kan,  med  en  ydmyghedens  og  tak- 
nemmelighedens ånd,  hjælpe  med  til  at  opbygge  et  stærkere  vidnes- 
byrd. 

Vi  finder  foran  i  Mormons  Bog  de  vidners  vidnesbyrd,  som  fik  det 
privilegium  at  se  de  plader,  hvorfra  Mormons  Bog  blev  oversat.  Alle 
disse  elleve  mænd  så  med  deres  egne  øjne  pladerne  og  indgraverin- 
gerne på  dem,  og  tre  af  vidnerne  sagde:  » Endvidere  bevidner  vi, 

at  vi  har  set  de  indgraveringer,  som  findes  på  pladerne,  og  at  de  er 
blevet  os  vist  ved  Guds  kraft  og  ikke  af  noget  menneske.  Og  vi  er- 
klærer i  al  troværdighed,  at  en  Guds  engel  kom  ned  fra  himlen,  brag- 
te pladerne  og  lagde  dem  for  øjnene  af  os,  så  at  vi  så  og  betragtede 
dem  og  indgraveringerne  på  dem «.  De  andre  otte  vidner  så  pla- 
derne og  holdt  dem  i  hænderne  og  bar  et  stærkt  vidnesbyrd  til  ver- 
den om  deres  eksistens. 

Til  trods  for  den  kendsgerning,  at  disse  mænd  så  og  følte  på  pla- 
derne og  bar  et  stærkt  vidnesbyrd  til  hele  verden  om  dette,  var  der 
nogle  af  disse  elleve  vidner,  der  faldt  fra  Kirken.  Men  aldrig  nogen- 
sinde i  deres  liv  fornægtede  de  deres  vidnesbyrd,  men  forsvarede  det 
tværtimod  og  bar  dette  vidnesbyrd  overfor  såvel  venner  som  fjender. 

I  dag  er  det  således,  at  mange  har  haft  vidnesbyrd  om  sandheden, 
men  har  mistet  deres  tro  og  også  deres  vidnesbyrd.  Fordi  vi  har  et 
vidnesbyrd  i  dag,  betyder  det  ikke,  at  vi  har  et  vidnesbyrd  i  morgen, 
eller  at  vi  vil  blive  ved  at  være  sande  og  trofaste  indtil  enden.  Der 
er  mange  ting,  der  kan  komme  ind  i  vort  liv,  der  kan  forhindre,  at 
vi  beholder  et  stærkt  vidnesbyrd,  hvis  vi  ikke  kæmper  imod  disse 
indflydelser.  Vi  må  passe  på,  at  synden  ikke  kryber  ind,  og  vi  må 
sky  selve  det  ondes  tilsynekomst.  Vi  må  holde  personlige  ønsker  og 
egenkærlighed  ude  af  vort  liv.  De  kan  ikke  bringe  sand  lykke  eller 
hjælpe  med  til  at  opbygge  et  stærkt  vidnesbyrd. 

Herren  fortæller  os,  at  vi  skal  være  trofaste  indtil  enden.  I  Lære 
og  Pagter  14:7  læser  vi:  »Og  dersom  du  holder  dem  (budene)  og 
holder  ud  indtil  enden,  skal  du  have  evigt  liv,  hvad  der  er  den  største 
af  alle  Guds  gaver.«  Og  i  20:29  læser  vi:  »Og  vi  ved,  at  alle  mennesker 
må  omvende  sig  og  tro  på  Jesu  Kristi  navn  og  tilbede  Faderen  i 
hans  navn  og  forblive  i  troen  på  hans  navn  indtil  enden.  Ellers  kan 
de  ikke  blive  frelst  i  Guds  rige.« 

Hver  eneste  af  os,  som  har  et  vidnesbyrd  i  dag,  må  stræbe  til  det 
yderste  for  at  beholde  dette  vidnesbyrd  hver  dag,  der  kommer.  Vi 
må  være  ydmyge  og  lydige  mod  alle  budene  hele  vort  liv  igennem, 
være  trofaste  og  sande  mod  vort  evangeliums  vidunderlige  lærdom- 
me. At  være  trofaste  mod  disse  bud  giver  os  lejlighed  til  frelse.  Men 
vi  må  holde  de  pagter,  vi  har  indgået  den  gang,  vi  gik  i  dåbens  vande. 
Vi  må  huske  befalingen:  »Søg  først  Guds  rige  og  Hans  retfærdighed, 
så  skal  alle  andre  ting  gives  jer,«  og  vi  må  være  villige  til  at  gøre 
dette  til  vore  dages  ende. 

Mary  G.  Sorensen,  præsidentinde, 
Kvindelig  hjælpeforenings  hovedbestyrelse. 

Gensidig  Uddannelses-forening. 

Vore  kirkebygninger  er  de  steder,  hvor  vi  tilbeder  Gud,  og  hvor 
der  derfor  bør  herske  orden  og  ærbødighed.  Atmosfæren  skulle  altid 
være  således,  at  vi  kunne  føle  vor  himmelske  Faders  Ånd  til  stede  i 
en  sådan  grad,  at  vi  ønsker  at  blive  bedre  mænd  og  kvinder,  drenge 
og  piger. 

De  ældre  iblandt  os  bør  sætte  eksemplet  op  for  de  unge  ved  at  vise 
ærbødighed,  når  de  kommer  til  Kirken,  men  der  er  mange,  som  tror, 
at  dette  er  stedet,  hvor  man  besøger  sine  venner  og  bekendte.  Ven- 
skabets ånd  bør  være  der,  men  vi  må  ikke  derover  glemme  ærbødig- 
heden. 

Vi  skal  respektere  grensforstanderskabet,  G.U.F.s  bestyrelse  og  læ- 
rerne ved  at  være  rolige  og  gøre,  hvad  de  beder  os  om.  Vore  ledere 
arbejder  i  vor  himmelske  Faders  sted,  og  vi  bør  ære  dem  ved  at  af- 
holde os  fra  at  tale  højt  i  Kirken.  Måske  er  det  fordi  G.UjF.-møderne 
holdes  på  en  hverdag,  at  vi  har  så  svært  ved  at  vise  ærbødighed  i 
Kirken.  Men  det  hjælper  ikke  meget,  at  programmet  er  nok  så  godt. 
for  hvis  vi  ikke  er  stille,  kan  vi  ikke  nyde  det.  Mon  der  er  nogen  af  os, 
der  ville  finde  på  at  sidde  og  tale  højt,  mens  vi  overværede  en  kon- 
cert? Nej,  det  er  der  vist  ikke  —  og  hvorfor  ikke?  FORDI  VI  GODT 
VED,  AT  SÅ  VILLE  VI  BLIVE  BEDT  OM  AT  FOBLADE  SALEN!!! 

Lad  os  vise  vore  ledere  mere  respekt,  kærlighed  og  taknemlighed 
og  huske  på,  at  vore  kirkebygninger  er  Guds  gave  til  os,  for  at  vi 
kan  have  et  sted  at  tilbede  Ham  i  stilhed. 

MERE  ÆBBØDIGHED  I  KIBKEN  —  MEBE  BESPEKT  FOB  LE- 
DEBNE! 

Paul  J.  Tegan,  præsident.  higer  M.  Fischer,  sekretær. 

Esbjerg  kirkebygning. 


Kom  til  stævnet  i  Esbjerg  15.-17.  juli 

På  grund  af  aposted  Spencer  W.  Kimballs  besøg  i  den  danske 
mission  er  stævnet  udsat  en  uge. 

Fretfag:  Udflugt  og  Guld  og  Grønt  Bal. 

Lørdag:  Forskellige  møder. 
Skuespil  og  anden  underholdning. 

Søndag:  Vidnesbyrdmøde  og  Gudstjeneste. 
Planlæg  Deres  sommerferie  til  15.-17.  juli 

Søndagsskolen. 

Påsketiden,  hvor  de  kristne  over  hele  verden  fejrer  vor  Frelsers, 
Jesu  Kristi  opstandelse,  skulle  være  en  glædens  og  taknemlighedens 
tid.  Vi  skulle  alle  i  vore  hjerter  føle  taknemlighed,  glæde  og  oprigtig- 
hed for  retfærdighedens  sejr. 

Jesu  Kristi  forsonende  offer  og  hans  opstandelse  fra  graven  giver 
os  alle  en  dyrebar  arv:  Det  evige  liv.  Ved  Ham,  gennem  evangeliets 
plan,  er  der  givet  mennesket  håb,  mod  og  styrke  til  at  leve  livet  dag 
for  dag. 

Den  10.  april  fejrer  vi  påsken.  En  anden  vigtig  dato  —  i  hvert 
fald  for  sidste  dages  hellige  —  er  d.  6.  april.  Det  var  på  denne  dato, 
Jesu  Kristi  Kirke  blev  organiseret  i  disse  sidste  dage,  og  Guds  præ- 
stedomme blev  genoprettet  på  jorden.  Den  samme  frelsesplan,  som  Je- 
sus lærte  folket,  og  for  hvilken  Han  ofrede  sit  liv,  står  til  vor  rådig- 
hed i  denne  uddeling. 

Er  det  muligt,  at  vi  kan  føle  andet  end  taknemlighedsgæld  til  Her- 
ren for  disse  guddommelige  gaver,  når  vi  overvejer  betydningen  af  de 
to  begivenheder,  hvoraf  den  ene  fandt  sted  for  næsten  2000  år  siden, 
den  anden  for  bare  lidt  over  100  år  siden? 

Lad  os  i  denne  måned  vise  en  taknemlighedens  ånd  i  alt,  hvad  vi 
gør.  Må  vi  i  vore  søndagsskoler  og  i  vort  daglige  liv  give  de  menne- 
sker, vi  kommer  i  berøring  med,  lidt  mere  forståelse  af,  hvad  Gud 
har  givet  os,  og  hjælpe  dem  til  at  føle  den  glæde,  som  hører  denne 
årstid  til. 

Søndagsskolens  hovedbestyrelse: 

Roy  E.  Christensen,  præsident.  Inger  M.  Fischer,  sekretær. 


Genealogisk  forening. 

Denne  gang  ønsker  jeg  at  gentage  de  ting,  jeg  fremførte  ved  samtlige 
distriktskonferencer  i  fjor,  nemlig:  At  nu  haster  det. 

Hvis  søskende  ønsker  selv  at  udføre  tempelarbejde  for  deres  afdøde 
slægt,  så  må  skemaerne  foreligge  nu  snart,  de  skal,  som  også  anført  af 
præsident  Ernest  Anton  Jensen  i  hans  artikel  i  december  nummeret, 
en  tur  til  Amerika  først  for  at  godkendes,  og  det  kan  godt  tage  lang 
tid.  —  Den,  som  tror,  at  han  kan  tage  sine  skemaer  med  sig,  når  han 
selv  rejser  til  templet,  vil  komme  ud  for  at  rejse  skuffet  hjem  igen; 
han  kan  måske  få  lov  til  at  være  stedfortræder  for  andre,  som  har 
sendt  deres  navne  i  rigtig  tid,  men  det  vil  måske  næppe  være  det, 
han  havde  tænkt  sig.  Lad  mig  derfor  ikke  skjule  hensigten  i  mange 
ord,  men  atter  gentage:  Nu  haster  det. 

For   Genealogisk   Forenings   hovedbestyrelse: 

Ejnar  Nielsen. 

Primary. 

Der  er  mange  af  os,  ja,  vi  kan  måske  oven  i  købet  sige,  at  de  fleste 
af  os  bliver  kaldet  til  at  undervise  i  Primary  eller  en  anden  af  Kir- 
kens organisationer,  uden  at  vi  i  forvejen  har  fået  nogen  undervis- 
ning i  at  undervise.  Det  forlanges  heller  ikke.  Men  hvorledes  klarer  vi 
os  så? 

Hvis  vi  læser  i  skrifterne,  ser  vi  tydeligt  Herrens  lov  angående  den- 
ne sag: 

»Og  Ånden  skal  gives  jer  ved  troens  bøn,  og  dersom  I  ikke  modtager, 
skal  I  ikke  undervise.«  L.  &  P.  42:14. 

Frelseren  talte  også  til  skarerne,  som  kom  for  at  høre  på  Ham,  og 
sagde: 

»Bed,  så  skal  der  gives  jer;  søg,  så  skal  I  finde;  bank  på,  så  skal 
der  lukkes  op  for  jer.«  Matt.  7:7. 

Og  videre: 

»Dersom  I  derfor  ønsker  at  tjene  Gud,  da  er  I  kaldet  til  arbejdet 

Og  tro,  håb,  barmhjertighed  og  kærlighed  og  med  øjet  alene  henvendt 
på  Guds  ære  gør  ham  (os)   skikket  til  dette  værk.«  L.  &  P.  4:3,5. 

Fordi  vi  har  modtaget  denne  kaldelse,  fordi  vi  ønsker  at  udfylde 
det,  fordi  vi  er  villige  og  har  en  ydmyg  ånd,  er  disse  velsignelser  lo- 
vet os.  Paulus  har  sagt: 

»Du  altså,  som  underviser  andre,  underviser  du  ikke  dig  selv?« 
Rom.  2:21,  (eng.  overs.). 

Jo,  vi  underviser  os  selv  og  udvikler  os,  og  som  et  resultat  heraf 
bliver  vi  bedre  forældre,  der  bedre  forstår  at  opdrage  vore  børn  og 
styre  vore  hjem. 

Er  dette  ikke  i  sig  selv  en  vidunderlig  velsignelse,  som  Herren  har 
lovet  os  og  givet  os,  når  vi  »gør  hans  vilje«? 

Primarys   hovedbestyrelse: 

Roy  E.  Christensen,  præsident.  Inger  M.  Fischer,  sekretær. 


Budskab  til  lærerne 

»En  lærers  arbejde  rækker  helt  ind  i  evigheden;  han  [kan  aldrig 
vide,  hvor  eller  hvornår  hans  indflydelse  standser.« 

Henry  Brooks  Adams. 

Lægger  De  mærke  til  den  sætning,  der  står  over  disse  budskaber? 
De  skulle  lære  den  udenad! 

I  de  to  forrige  budskaber  har  De  hørt,  hvor  vigtigt  Deres  kald  som 
lærer  er,  og  at  den  absolutte  betingelse  for,  at  De  kan  få  held  med  De- 
res arbejde  er:  Forberedelse! 

Vi  vil  denne  gang  omtale  nogle  af  de  materialer  og  hjælpemidler, 
De  kan  få  —  og  bør  have  —  for  at  eleverne  kan  få  det  fulde  udbytte 
af  Deres  undervisning. 

Først  og  fremmest  må  De  jo  anskaffe  Dem  det  lektiehefte  —  med 
tilhørende  billedmateriale  —  som  er  årets  kursus  for  den  klasse,  som 
er  Dem  betroet. 

Dernæst  vil  vi  bede  Dem  være  opmærksom  på  disse  månedlige 
budskaber,  vi  bringer  i  »Stjernen«.  Vi  vil  prøve  at  opmuntre  Dem 
og  bringe  nye  forslag,  der  kan  lette  Dem  arbejdet. 

Så  må  De  jo  også  passe  Deres  lærer-  og  funktionærmøder,  hvor  De 
kan  få  råd  og  vejledning,  og  hvor  De  måske  kan  drøfte  vanskeligheder 
med  andre  lærere. 

Vi  vil  gerne  understrege  brugen  af  floneltavlen,  som  blev  demon- 
streret ved  stævnet  i  Randers;  vi  håber,  De  fik  interesse  for  det.  Det 
giver  uanede  muligheder  for  en  lærer,  og  værdien  deraf  kan  ikke  gøres 
op  i  penge.  De  kan  bruge  billeder  til  at  demonstrere  lektien  med;  De 
kan  også  bruge  bogstaver,  hvormed  De  kan  lave  ordlege. 

Vær  selv  en  flittig  gæst  ved  nadvermøderne;  det  er  der,  De  skal 
hente  både  visdom  og  styrke.  De  kan  aldrig  lære  evangeliet  for  grun- 
digt! 

Der  er  en  ting,  som  måske  ikke  alle  lærere  er  opmærksomme  på, 
og  det  er  placeringen  af  eleverne  i  klassen.  Hvorfor  skal  de  altid  sidde 
på  rad  og  række?  Prøv  noget  nyt,  f.  eks.  en  halvkreds. 

Lad  os  gå  ud  fra  en  helt  tilfældig  lektie,  f.  eks.  om  Josef: 

Tag  lige  så  mange  firkantede  stykker  papir,  som  der  er  elever  i 
klassen,  del  dem  op  i  9  firkanter. 

I  hver  af  firkanterne  står  et  navn  eller  en  betegnelse,  som  svar  på 
9  spørgsmål,  der  gives  af  læreren. 

I  dette  tilfælde  kan  de  9  ord  være: 

Jakob,  Rakel,  Ruben,  Ægypten,  Kanaan,  Potifar,  Drømme,  Hungers- 
nød, Lydig. 

Spørgsmålene  kan  være: 

1.  Hvad  hed  Josefs  far? 

2.  Hvad  hed  Josefs  mor? 

3.  Der  var  en  af  brødrene,  der  ikke  var  så  glad  for  at  sælge  Josef, 
hvad  hed  han? 

4.  Josef  blev  alligevel  solgt,  hvor  kom  han  hen? 

5.  Hvad  hed  det  land,  han  kom  fra? 

6.  Navnet  på  den  mand,  som  købte  ham  i  Ægypten? 

7.  Hvorfor  kunne  Josefs  brødre  ikke  lide  ham? 

8.  Hvorledes  kom  han  igen   i  forbindelse  med  sine  brødre,  hvad 
hændte? 

9.  Hvorfor  gik  det  Josef  så  godt,  selv  om  brødrene  havde  tænkt  sig 
noget  andet? 

De  kan  lave  dette  spil  selv  ud  fra  hvilken  som  helst  lektie,  og  bør- 
nene vil  aldrig  glemme  de  svar,  der  er  givet  på  de  spørgsmål,  læreren 
således  giver  dem. 

Rørnene  kan  krydse  svarene  af  i  firkanterne,  eller  hvis  de  har  lej- 
lighed til  at  sidde  omkring  et  bord,  kan  de  lægger  knapper  i  firkan- 

158 

Vi  mødes  til  Stævnet 


terne,   efterhånden   som   de  gætter   svarene.  Den,   som   først  har   alle 
svarene  rigtige,  råber  »banko«. 

2.  Eller  De  kan  bruge  følgende  fremgangsmåde: 

Tag  den  store  tavle  —  eller  hæng  et  stykke  papir  på  væggen  —  og 
stil  spørgsmål  som  ovenstående  — ■  ud  fra  lektien  ■ —  men  tegn  så  man- 
ge streger  på  tavlen,  som  der  er  bogstaver  i  svaret,  f.  eks. : 

Josef  blev  alligevel  solgt,  hvor  kom  han  hen? 
(ÆGYPTEN),   osv. 

De  vil  selv  få  en  masse  idéer,  når  bare  De  tager  fat  og  begynder; 
eller  De  kan  finde  idéer  i  børneblade.  Men  De  må  dog  huske  på,  at 
det  ikke  i  første  række  gælder  om  at  underholde  børnene,  men  at  ind- 
prente dem  de  ting,  De  ønsker  at  lære  dem  ud  fra  den  foreliggende 
lektie. 

Under  alle  omstændigheder: 

Det  er  næsten  lige  meget,  hvad  De  gør,  men  gør  i  det  mindste  et 
forsøg  på  at  gøre  noget! 

Med  venlig  hilsen  fra 

Hovedbestyrelserne. 


Fra  missionsmarken 


Aarhus:  Søndag  aften  den  13.  februar  havde  Primary  i  Aarhus 
gren  programmet  i  anledning  af  Primarys  halvårlige  konference. 

Efter  den  indledende  sang  og  bøn  blev  Primarys  bestyrelse  opret- 
holdt, hvorefter  missionær  søster  Thersa  Ferrell  talte  om  betydnin- 
gen af  at  lære  børnene  om  Guds  sande  evangelium:  »Vi  må  ikke  holde 
børnene  borte  fra  Primary,  hvor  de  hver  for  sig  udvikler  deres  talen- 
ter, enten  ved  at  synge,  tale,  lege  eller  ved  mange  andre  beskæftigel- 
ser, så  de  får  en  rygrad  senere  i  livet.«  Efter  en  smuk  sang  af  børnene 
talte  Primary-lærerinde,  søster  Karen  Møller,  om  børns  lydighed  mod 
deres  forældre:  »Det  bedste  hjem  er,  hvor  der  er  et  kammeratligt  for- 
hold mellem  forældre  og  børn,  et  godt  barndomshjem  er  noget,  man 
aldrig  glemmer.«  Børnene  sang  nu  »Smil  og  vær  glad«,  hvorefter 
Birthe  Hansen  talte  om  vor  lydighed  mod  Gud.  Blåmejserne  sang  Blå- 
mejsens sang,  »Hvem  er  det,  der  spiller«.  2.  rådgiver  for  Primary, 
fru  Anna  Poulsen,  som  er  leder  af  blåmejserne,  uddelte  forskellige 
udmærkelser  til  pigerne,  hvorefter  missionær,  søster  June  Pehrson, 
talte  om  arbejdet  i  blåmejseklassen.  Derefter  talte  to  blåmejser  om 
Primarys  arbejde  og  udtrykte  deres  taknemmelighed  over  at  komme 
i  Primary  hver  onsdag.  En  fader,  hr.  Poulsen,  talte  til  os  om  betyd- 
ningen af  at  sende  børnene  til  Primary:  »Vi  har  meget  at  lære  af  bør- 
nene, som  tit  kan  være  et  eksempel  for  os.« 

Aftenens  sidste  taler  var  grensforstander,  ældste  Peer  K.  Kristen- 
sen, der  talte  om  forældrenes  store  ansvar  for  at  opdrage  børnene  i 
Guds  lys  og  sandhed.  Han  sluttede  med  et  ordsprog  fra  Ordsprogenes 

Bog:  »Vis  drengen  den  vej,  han  skal  følge,  da  viger  han  ikke  derfra, 
selv  gammel.«  Tiden  hlev  derefter  overgivet  til  søster  Ferrell,  som  nu 
skal  forlade  Aarhus  gren  for  at  arbejde  i  Randers.  Hun  takkede  med- 
lemmerne for  den  tid,  hun  havde  været  i  Aarhus  og  had  Gud  velsigne 
grenen.  Til  slut  takkede  præsidentinden,  søster  Staking,  alle  for  deres 
tilstedeværelse  og  for  de  dejlige  taler  og  sange. 

Det  var  en  dejlig  konference,  og  det  er  vort  håb,  at  alle  forældre 
må  forstå  den  store  betydning,  Primary  har  for  Jesu  Kristi  Kirke, 
hvor  børnene  kan  udvikle  deres  talenter  på  rette  måde.  H.  H. 


Aarhus:  Onsdag  den  2.  marts  havde  G.  U.  F.  i  Aarhus  et  særligt 
program,  idet  grensforstander  Ejnar  Due  Jensen  fra  Horsens  fremvi- 
ste filmen  »På  rejse  gennem  Det  Hellige  Land«.  Efter  sang  og  bøn  og 
velkomst  ved  søster  Jonna  Pedersen  blev  tiden  overgivet  til  broder 
Due  Jensen,  som  nu  førte  os  på  en  vidunderlig  rejse  fra  Horsens  gen- 
nem Bremerhaven,  Schweiz  og  det  skønne  Italien  til  Grækenland, 
hvor  vi  bl.  a.  så  stedet,  hvor  apostelen  Paulus  fik  sit  syn.  Filmen 
førte  os  derefter  til  Det  Hellige  Land,  hvor  vi  så  de  steder,  der  efter 
traditionen  skal  være  de  steder,  hvor  Jesus  vandrede  og  udførte  sine 
vidunderlige  gerninger.  Vi  så  bl.  a.  partier  fra  Jordanfloden,  hvor  Je- 
sus blev  døbt,  og  Gethsemane  Have,  hvor  Jesus  bad  til  sin  Fader  i  him- 
len. Filmen  førte  os  også  gennem  Ægypten,  hvor  vi  så  den  berømte 
sfinks  og  de  store  pyramider. 

Efter  den  smukke  og  lærerige  film  blev  aftenen  sluttet  med  sang 
og  bøn,  og  man  kan  vist  roligt  sige,  at  det  havde  været  en  vidunderlig 
aften,  som  man  kunne  drage  lære  af.  Tilstede  84.  H.  H. 


København:  Fastelavsmandag  havde  søndagsskolen  og  Primary  in- 
viteret børnene  i  Københavns  gren  til  fastelavnsfest.  Det  blev  en  dej- 
lig fest  for  børnene  og  de  forældre  og  venner,  der  var  mødt  op.  Efter 
at  festen  var  blevet  åbnet  med  sang  og  bøn,  blev  børnene  fordelt  ved 
to  tønder,  som  blev  banket  og  slået  efter  bedste  evne.  Det  varede  der- 
for heller  ikke  længe,  før  den  ene  måtte  give  sig.  Det  var  David  So- 
rensen,  der  gav  den  det  sidste  slag  og  derved  blev  kattekonge.  Den 
anden  tønde  tog  lidt  længere  tid,  da  det  var  de  mindre  børn.  En  af  de 
små  piger  blev  dronning.  Efter  dette  drabelige  slag  marcherede  vi  alle 
rundt  i  salen  med  majestæterne  i  spidsen  hen  til  det  dækkede  bord, 
og  sodavand,  kringle  og  småkager  vederfaredes  retfærdighed.  Det  var 
morsomt  at  se  alle  de  forskellige  fantasifulde  forklædninger,  børnene 
og  nogle  af  de  voksne  havde  på,  mange  var  slet  ikke  til  at  kende  igen. 
Efter  hordet  fortsattes  med  leg  og  dans,  afbrudt  af  forskellige  børn, 
der  underholdt  os  med  sange  og  små  sketches,  og  børnene  blev  trakte- 
ret med  bolcher  og  appelsiner.  Der  var  75  børn  og  15  voksne  tilstede, 
og  de  var  alle  enige  om,  at  det  havde  været  en  dejlig  fest,  som  vi  med 
glæde  kan  tænke  tilbage  på.  M.  0. 

Randers:  Søndag  aften  den  6.  februar  havde  Primary  program- 
met, og  mødet  blev  ledet  af  præsidentinden,  søster  Aase  Sørensen, 
og  var  under  præsidium  af  grensforstanderen,  ældste  Gary  Andersen. 
Efter  åbningssang  og  bøn  sang  børnene  »Engang  var  Jesus  et  lille 
barn«,  hvorefter  de  i  kor  læste  Mark.  10:15.  Første  taler  var  Primary- 
lærerinde søster  Eva  Olsen  om  »Lydighedens  eksempel«,  børnene 
sang  »Vi  be'r  til  dig«,  hvorefter  Jytte  Nielsen  talte  om  »Lydighed  mod 
Guds  lærdomme«.  Efter  en  sang  talte  broder  Eigil  Bryldt  om  »Lydig- 
hed mod  forældre«  og  broder  Kay  Jacobsen  Nielsen  om  »Hvad  jeg 
har  lært  af  min  Primary-lærer«.  Kay  Jacobsen  Nielsen  fik  derefter 
udleveret  sit  afgangsbevis  af  præsidentinden.  Børnene  sang  »Jesus  el- 
sker store,  små«,  og  derefter  talte  en  moder,  søster  Stella  Christensen, 
over  Mark.  10:15.  Grensforstanderen  holdt  til  slut  en  tale  om  nødven- 
digheden af  forældrenes  hjælp  i  Primary.  Tilstede  78.  A.  S. 

Randers  Primary  afholdt  fastelavnsfest  den  22.  februar  under  le- 
delse af  præsidentinden,  søster  Aase  Sørensen.  Efter  de  indledende 
sange  og  bøn  var  der  sanglege,  og  mange  af  børnene  var  klædt  ud  i 
morsomme  dragter.  De  fik  serveret  kakao  og  fastelavnsboller.  Der  var 
29  tilstede.  A.  S. 


Bemærk!  Manuskripter  til  næste  nummer  af  »Stjernen«  skal  ind- 
sendes inden  den  5.  ds. 


DÅ 

KØBENHAVN: 

2  6.   december   195  4. 

Mary  Cecilie  Bosa  Jensen  Da- 
bellsteen,  døbt  af  ældste  Kai  Lyk- 
kegaard Nielsen,  håndspålæggel- 
se af  Gustav  Olsen. 

2  0.  februar: 

Niels  Preben  Ingemann  Johan- 
sen, døbt  af  ældste  Ernest  Anton 
Jensen,  håndspålæggelse  af  æld- 
ste Gilbert  T.  Olsen. 

Vera  Augusta  Jørgensen  Jo- 
hansen, døbt  af  ældste  Ernest 
Anton  Jensen,,  håndspålæggelse 
af  ældste  Gilbert  T.  Olsen. 

Inger    Bitten    Sønderaas,     døbt 


B 

af  Tom  Nørup  Nielsen,   håndspå- 
læggelse af  Flemming  Hall. 

AMAGER: 

2  0.  februar: 

Ragna  Emilie  Margrethe  Pe- 
tersen Bierkardt,  døbt  af  ældste 
S.  LaVar  Christensen,  håndspå- 
læggelse af  samme. 

AALBORG: 

12.    februar: 

Kirsten  Faber  Pedersen,  døbt 
af  ældste  Grant  R.  Ipsen,  hånds- 
pålæggelse af  ældste  Bent  Jensen. 

ODENSE:  SKIVE: 

5.  februar:  12.  februar: 

Maria   Simonsen,    døbt   af  æld-  Gudrun     Bjerregaard     Laursen, 

ste  Glenn  A.  Smith,  håndspålæg-  døbt  af  ældste  David  A.  Hansen, 

gelse  af  ældste  William  J.  Murri.  håndspålæggelse    af    ældste    Blai- 

ne  P.  Jensen. 

Vi  ønsker  de  nye  søskende  hjertelig  tU  lykke  og  velkommen  i  Kirken! 

Velsignelser: 

Amager:  13.  februar:  Bjarne  Gram  og  Winnifred  Andersen  Grams 
søn,  Carsten  Gram,  velsignet  af  Villy  Sørensen. 

Odense:  20.  februar:  Gerald  Frederick  Schroeder  og  Elinor  Irene 
Philips  Schroeders  søn,  Nieling  Herman  Schroeder,  velsignet  af  ældste 
William  J.  Murri. 

Ordinationer: 

Slagelse:  13.  februar:  Alfred  Marinus  Pedersen  ordineret  til  ældste 
af  missionspræsident  Junius  M.  Sorensen. 

København:  20.  februar:  Flemming  Vilhelm  Eliasen  ordineret  til 
ældste  af  missionspræsident  Junius  M.  Sorensen. 

Karsten  Just  Salin  ordineret  til  lærer  af  Knud  Hentzen. 

Carl  Ghristian  Bernhardt  Svendsen  ordineret  til  lærer  af  Louis 
Nielsen. 

Kaj  Egon  Krammer  ordineret  til  præst  af  Harry  Petersen. 

Odense:  6.  februar:  Harald  Gjennerskov  Fischer  Jensen  ordineret 
til  ældste  af  missionspræsident  Junius  M.  Sorensen. 

Mads  Ghristian  Damsted  ordineret  til  ældste  af  missionspræsident 
Junius  M.  Sorensen. 

Aalborg:  31.  januar:  Poul  Ejgil  Andersen  Falden  ordineret  til  præst 
af  Anton  Andersen  Falden. 

Randers:  30.  januar:  Jørgen  Maegaard  ordineret  til  præst  af  ældste 
A.  Gary  Andersen. 

Diskvalificeret: 

Odense:  31.  januar:  Henrik  Eduard  Christoffersen. 

København:  14.  februar:  Bent  Hans  Høedt  Basmussen. 

Emigrationer: 

Aalborg:  Den  22.  februar  er  Grethe  Dønskov  emigreret  til  Cornish, 
Utah. 

Aarhus:  Den  26.  februar  er  Ninna  Jensen  emigreret  til  Franklin, 
Idaho. 

Horsens:  Dvn  11.  marts  er  Agnes  Petrea  Nielsen  Hjerrild  Pedersen 
Hansen  emigreret  til  Salt  Lake  City,  Utah. 

Den  11.  marts  er  Benny  Schmidt  Josefsen,  Ruth  Skovby  Pedersen 
Josefsen  og  Annie  Skovby  Josefsen  emigreret  til  Salt  Lake  City,  Utah. 

Dødsfald: 

Amager:  Den  28.  februar  døde  søster  Anna  Adolfine  Holck  Lund- 
green, 72  år  gammel,  og  blev  begravet  den  7.  marts.  Æret  være  søster 
Lundgreens  minde! 

Missionærforflyttelser: 

15.  februar:  Thersa  Ferrell  fra  Aarhus  til  Randers. 

Inge  Grethe  Ruth  Andersen  fra  Odense  til  Aalborg. 

Elva  H.  Andersen   fra  Randers  til  Odense. 

Phyllis  Darlene  Peterson  fra  Odense  til  Aarhus. 
21.  februar:  Rasmus  A.  L.  Jensen  fra  Horsens  til  Esbjerg. 

William  Kay  Hansen  fra  København  til  Horsens. 
1.  marts:      Peer  Konnerup  Kristensen  fra  Aarhus  til  Esbjerg. 

Robert  Allen  Bryson  fra  Silkeborg  til  Odense. 

Gene  Kay  Christiansen  fra  Aarhus  til  Silkeborg. 

Gale  Richard  Jensen  fra  Fredericia  til  Odense. 

Glenn  Alvin  Smith  fra  Odense  til  Aarhus. 

William  Keith  Mortensen  fra  Odense  til  Amager. 

Wilbur  Neil  Jensen  fra  Aarhus  til  Fredericia. 

Paul  C.  Burgoyne  fra  Amager  til  Aalborg. 

Allen  Gary  Anderson  fra  Randers  til  København. 

David  Alonzo  Hansen  fra  Skive  til  Randers. 

Laurel  Deene  Madsen  fra  Aalborg  til  Odense. 

Ronald  Odell  Harris  fra  Esbjerg  til  Aarhus. 

Lucille  Hallam  fra  Aalborg  til  Amager. 

Helen  Borgholthaus  fra  Amager  til  Aalborg. 

Franklin  Ole  Nielsen  fra  Hjørring  til  Aalborg. 
8.  marts:      Kai  Lykkegaard  Nielsen  fra  Esbjerg  til  Viborg. 

Bent  Arthur  Jensen  fra  Viborg  til  København. 

Charles  Henry  Madsen  fra  Esbjerg  til  København. 

William  James  Murri  fra  Odense  til  København. 
10.  marts:      David  Nichols  Morrell  fra  København  til  Bornholm. 

Victor  W.  Jorgensen  fra  Kolding  til  Bornholm. 

12. marts:  Grant  M.  Radmail  fra  Kobenhavn  til  Odense. 

Charles  Henry  Madsen  fra  København  til  Færøerne. 

Bent  Arthur  Jensen  fra  København  til  Færøerne. 
14. marts:   Grant  Ruel  Ipsen  fra  Aalborg  til  Kobenhavn. 

Missionærankonister: 

Med  »Stockholm«  fra  New  York  er  følgende  missionærer  den  25. 
februar  ankommet  til  den  danske  mission: 

Robert  Max  Nielson  fra  Richfield,  Utah,  beskikket  til  at  arbejde  i 
Aalborg. 

Boyd  D.  Friel  fra  Springville,  Utah,  beskikket  til  at  arbejde  i  Odense. 

Howard  Ray  Johnson  fra  Provo,  Utah,  beskikket  til  at  arbejde  i 
Skive. 

Howard  Wayne  Schow  fra  Preston,  Idaho,  beskikket  til  at  arbejde  i 
Aarhus. 

Cai  Juel  Andreasen  fra  La  Canada,  California,  beskikket  til  at  ar- 
bejde i  Hjørring. 

Med  »Stavangerfjord«  fra  New  York  er  Phillip  Dale  Anderson  fra 
Salt  Lake  City,  Utah,  den  6.  marts  ankommet  til  den  danske  mission 
og  beskikket  til  at  arbejde  i  Kolding. 

Vi  byder  de  nye  missionærer  hjertelig  velkommen  til  den  danske 
mission. 


Robert  M.  Nielson. 


Bond  D.  Friel. 


Howard  R.  Johnson. 


H.  Wayne  Schow. 


Cai  J.  Andreasen.  Phillip  D.  Anderson. 

